cyanic-selkie/wikianc huggingface dataset:
ᱵᱚᱞᱮᱥᱣᱚᱨᱤ ᱜᱟᱰᱟ
ᱵᱚᱞᱮᱥᱣᱚᱨᱤ ᱱᱟᱹᱭ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱥᱤᱢᱟᱹ ᱟᱨ ᱵᱟᱨᱜᱩᱱᱟ ᱦᱚᱱᱚᱛ ᱨᱮᱭᱟᱜ ᱯᱚᱪᱷᱤᱢ ᱥᱤᱢᱟᱹ ᱨᱮᱭᱟᱜ ᱦᱤᱸᱥ ᱨᱮ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱥᱟᱢᱟᱝ ᱨᱮ ᱡᱮᱜᱮᱫ ᱨᱮᱭᱟᱜ ᱡᱚᱛᱚᱠᱷᱚᱱ ᱢᱟᱨᱟᱝ ᱢᱮᱱᱜᱨᱳᱵᱷ ᱵᱤᱨ ᱨᱮᱭᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱭᱟᱜ ᱵᱟᱝᱞᱟᱫᱮᱥ ᱨᱮᱭᱟᱜ ᱦᱤᱸᱥ ᱫᱚ ᱥᱩᱱᱫᱚᱨᱵᱚᱱ ᱨᱩᱠᱷᱤᱭᱟᱹ ᱵᱤᱨ ᱞᱮᱠᱟᱛᱮ ᱵᱷᱮᱜᱟᱨ ᱦᱩᱭ ᱟᱠᱟᱱᱟ᱾ ᱵᱟᱞᱮᱥᱣᱚᱨᱤ ᱱᱟᱹᱭ ᱮᱛᱚᱢ ᱨᱮ ᱦᱚᱨᱤᱱᱜᱷᱟᱛᱟ ᱱᱟᱹᱭ ᱨᱮ ᱞᱤᱸᱜᱤᱱ ᱠᱟᱱᱟ ᱡᱟᱦᱟᱸ ᱫᱚ ᱵᱮᱝᱜᱚᱞ ᱫᱚᱨᱭᱟ ᱨᱮ ᱥᱮᱴᱮᱨ ᱟᱠᱟᱱᱟ ᱾
ᱦᱟᱣᱤᱨᱩ ᱰᱮᱭᱞᱤ
ᱦᱟᱣᱤᱨᱩ ᱰᱮᱭᱞᱤ (ᱫᱷᱤᱣᱤ: ހަވީރ ނޫސް ) ᱑ ᱡᱟᱱᱩᱣᱟᱨᱤ ᱑᱙᱗᱙ ᱨᱮ ᱛᱷᱟᱯᱚᱱ ᱟᱠᱟᱱ ᱢᱟᱞᱫᱤᱣ ᱨᱮ ᱥᱟᱱᱟᱢ ᱠᱷᱚᱱ ᱡᱮᱞᱮᱝ ᱚᱠᱛᱚ ᱦᱟᱹᱵᱤᱡ ᱰᱮᱣᱞᱤ ᱠᱷᱚᱵᱚᱨ ᱠᱟᱜᱚᱡᱽ ᱛᱟᱦᱮᱸᱜ ᱠᱟᱱᱟ᱾
ᱱᱟᱜᱟᱢ
ᱡᱚᱠᱷᱚᱱ ᱙ ᱰᱤᱥᱮᱢᱵᱚᱨ ᱑᱙᱗᱘ ᱦᱤᱞᱚᱜ ᱨᱮ ᱚᱸᱰᱮᱱᱟᱜ ᱠᱷᱚᱵᱚᱨ ᱠᱚ ᱢᱩᱱᱞᱟᱭᱤᱴ ᱫᱚ ᱯᱟᱨᱥᱟᱞ ᱮ ᱵᱚᱸᱫᱚ ᱠᱮᱫ-ᱟ, ᱠᱷᱟᱱ ᱠᱷᱚᱵᱚᱨ ᱠᱚ ᱵᱟᱝ ᱠᱷᱟᱹᱛᱤᱨ ᱛᱮ ᱵᱟᱱᱟᱣ ᱟᱠᱟᱱ ᱠᱷᱟᱭᱤ ᱞᱟᱹᱜᱤᱫ, ᱦᱟᱣᱤᱨᱩ ᱫᱚ ᱒᱘ ᱰᱤᱥᱮᱢᱵᱚᱨ ᱑᱙᱗᱘ ᱦᱤᱞᱚᱜ ᱠᱚ ᱨᱟᱡᱤᱥᱴᱨᱮᱴ ᱠᱮᱫ-ᱟ᱾ ᱦᱮᱥᱨᱩ ᱨᱮᱱᱟᱜ ᱯᱩᱭᱭ ᱟᱝᱠ ᱑ ᱡᱟᱱᱩᱣᱟᱨᱤ ᱑᱙᱗᱙ ᱦᱤᱞᱚᱜ ᱢᱚᱦᱚᱢᱢᱚᱫᱽ ᱡᱚᱦᱤᱨᱮ ᱦᱩᱥᱮᱭᱱᱟᱜ ᱯᱨᱚᱯᱟᱨ ᱨᱟᱭᱤᱴᱟᱨᱥᱤᱯ ᱥᱮᱫ ᱠᱷᱚᱱ ᱟᱹᱜᱩ ᱦᱩᱭ ᱞᱮᱱ ᱛᱟᱦᱮᱱᱟ, ᱡᱟᱦᱟᱸᱭ ᱨᱟᱥᱴᱨᱚᱯᱚᱛᱤ ᱢᱚᱣᱢᱩᱱ ᱚᱵᱽᱫᱩᱞ ᱜᱚᱭᱩᱢ ᱨᱮᱱ ᱥᱩᱯᱩᱨ ᱜᱟᱛᱮ ᱠᱟᱱᱟᱭ ᱟᱨ ᱑᱙᱗᱘ ᱠᱷᱚᱱ ᱥᱚᱨᱠᱟᱨ ᱨᱮᱱ ᱢᱚᱸᱛᱨᱤ ᱴᱷᱟᱶ ᱨᱮᱱᱟᱜ ᱯᱚᱫᱽ ᱨᱮ ᱠᱟᱹᱢᱤ ᱠᱟᱱᱟᱭᱮ᱾
ᱧᱩᱛᱩᱢ
ᱦᱮᱭᱥᱨᱩ ᱧᱩᱛᱩᱢ ᱥᱤᱝ ᱨᱮᱱᱟᱜ ᱥᱤᱛᱩᱢ ᱛᱟᱭᱚᱢ ᱦᱤᱥᱤᱫ ᱟᱭᱩᱵ ᱯᱚᱦᱚᱨ ᱚᱠᱛᱚ ᱮᱦᱚᱵ ᱨᱮᱱᱟᱜ ᱪᱤᱠᱟᱹᱛᱨ ᱠᱟᱱᱟ, ᱡᱟᱦᱟᱸ ᱫᱚ ᱠᱷᱚᱵᱚᱨ ᱠᱚ ᱵᱟᱦᱨᱮ ᱟᱹᱜᱩ ᱞᱟᱹᱜᱤᱫ ᱚᱠᱛᱚ ᱦᱚᱸ ᱢᱮᱱᱟᱜ-ᱟ᱾  ᱫᱤᱣᱦᱤ ᱥᱟᱶᱦᱮᱫ ᱨᱮ, " ᱦᱟᱣᱤᱨᱩ ᱠᱩᱨᱩᱱ" ᱨᱮᱱᱟᱜ ᱢᱮᱱᱮᱛ ᱫᱚ ᱠᱟᱱᱟ ᱥᱟᱶᱦᱮᱫᱤᱭᱟ ᱜᱟᱞᱚᱪ ᱠᱚ ᱞᱟᱹᱜᱤᱫ ᱚᱱᱚᱬᱦᱤᱭᱟ ᱟᱨ ᱚᱱᱚᱞᱤᱭᱟᱹ ᱠᱚᱣᱟᱜ ᱧᱟᱯᱟᱢ᱾ ᱱᱚᱝᱠᱟ ᱜᱮ, ᱱᱚᱶᱟ ᱨᱮᱱᱟᱜ ᱜᱟᱞᱚᱪ ᱦᱩᱭ ᱮᱱᱟ ᱡᱮ ᱠᱷᱚᱵᱚᱨ ᱨᱮᱱᱟᱜ ᱧᱩᱛᱩᱢ ᱠᱷᱚᱵᱚᱨ ᱠᱟᱜᱚᱡᱽ, ᱠᱷᱚᱵᱚᱨ ᱟᱨ ᱥᱟᱶᱦᱮᱫᱤᱭᱟ ᱥᱮᱪᱮᱫ ᱨᱮᱱᱟᱜ ᱦᱚᱸ ᱢᱤᱫ ᱪᱤᱛᱟᱹᱨ ᱞᱟᱠᱛᱤᱭᱟ᱾
ᱠᱨᱤᱥ ᱜᱮᱹᱞ
ᱠᱨᱤᱥᱴᱳᱯᱷᱟᱨ ᱦᱮᱱᱨᱤ 'ᱠᱨᱤᱥ' ᱜᱮᱹᱞ (ᱡᱟᱱᱟᱢ: ᱒᱑ ᱥᱮᱯᱴᱮᱢᱵᱚᱨ ᱑᱙᱗᱙) ᱫᱚ ᱡᱮᱢᱟᱭᱠᱟ ᱨᱮᱭ ᱡᱟᱱᱟᱢ ᱟᱠᱟᱱ ᱳᱭᱮᱥᱴᱤᱱᱰᱤᱡᱽ ᱠᱨᱤᱠᱮᱴ ᱫᱚᱞ ᱨᱮᱱ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱠᱨᱤᱠᱮᱴ ᱜᱟᱛᱮ ᱨᱮ ᱟᱹᱰᱤ ᱢᱟᱨᱠᱩᱴ ᱠᱷᱮᱞᱚᱰᱤᱭᱟᱹ ᱦᱤᱥᱟᱹᱵᱛᱮ ᱜᱮᱹᱞ ᱟᱜ ᱧᱩᱛᱩᱢ ᱫᱚ ᱯᱟᱥᱱᱟᱣ ᱟᱠᱟᱱᱟ᱾ ᱒᱐᱐᱗ ᱠᱷᱚᱱ ᱒᱐᱑᱐ ᱫᱷᱟᱹᱵᱤᱡ ᱳᱭᱮᱥᱴᱤᱱᱰᱤᱡᱽ ᱫᱚᱞ ᱨᱮᱱ ᱢᱩᱬᱩᱛᱮ ᱛᱟᱸᱦᱮᱸᱠᱟᱱᱟ ᱜᱮᱹᱞ᱾
ᱠᱨᱤᱠᱮᱴᱟᱨ ᱡᱤᱭᱚᱱ
᱑᱙ ᱵᱚᱪᱷᱚᱨ ᱡᱤᱭᱚᱱ ᱨᱮ ᱡᱟᱢᱟᱭᱠᱟ ᱠᱷᱚᱱ ᱯᱩᱭᱞᱩ ᱠᱞᱟᱥ ᱨᱮᱱᱟᱜ ᱠᱨᱤᱠᱮᱴ ᱨᱮ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱳᱭᱮᱥᱴᱤᱱᱰᱤᱡᱽ ᱡᱩᱵᱳ ᱫᱚᱞ ᱠᱷᱚᱱᱮ ᱜᱟᱛᱮᱣ ᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱯᱨᱟᱭ ᱢᱤᱫ ᱥᱮᱨᱢᱟ ᱛᱟᱭᱚᱢ ᱢᱤᱫ ᱢᱟᱦᱟᱨᱤ ᱡᱮᱜᱮᱛ ᱠᱨᱤᱠᱮᱴᱮ ᱜᱟᱛᱮᱣ ᱠᱟᱱᱟ᱾ ᱤᱱᱟᱹ ᱖ ᱪᱟᱸᱫᱚ ᱛᱟᱭᱚᱢ ᱴᱮᱥᱴ ᱠᱨᱤᱠᱮᱴ ᱨᱮᱦᱚᱸᱭ ᱜᱟᱛᱮᱭᱱᱟ᱾
᱔ ᱜᱚᱴᱟᱝ ᱠᱨᱤᱠᱮᱴᱟᱨ ᱵᱷᱤᱛᱨᱤᱨᱮ ᱟᱡ ᱦᱚᱸ ᱵᱟᱨ ᱫᱷᱟᱣᱛᱮ ᱯᱮ ᱥᱟᱭ ᱮ ᱨᱟᱱ ᱞᱮᱫᱟ᱾ ᱒᱐᱐᱕ ᱥᱮᱨᱢᱟ ᱨᱮ ᱠᱚᱧᱮ ᱟᱯᱷᱨᱤᱠᱟ ᱵᱤᱨᱩᱫᱷ ᱨᱮ ᱓᱑᱗ ᱟᱨ ᱒᱐᱑᱐ ᱥᱮᱨᱢᱟ ᱨᱮ ᱥᱨᱤᱞᱚᱝᱠᱟ ᱵᱤᱨᱩᱫᱷ ᱨᱮ ᱓᱓᱓ ᱮ ᱨᱟᱱ ᱞᱮᱫᱟ᱾ ᱒᱐᱑᱒ ᱥᱮᱨᱢᱟ ᱨᱮ ᱴᱮᱥᱴ ᱠᱨᱤᱠᱮᱴ ᱨᱮᱱᱟᱜ ᱯᱩᱭᱞᱩ ᱵᱚᱞ ᱨᱮᱜᱮ ᱵᱚᱞ ᱢᱟᱴᱷ ᱠᱷᱚᱱ ᱫᱟᱞ ᱯᱟᱨᱚᱢ ᱠᱟᱛᱮ ᱖ ᱜᱚᱴᱟᱝ ᱨᱟᱱ ᱮ ᱦᱟᱛᱟᱣ ᱞᱮᱫᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱳᱭᱮᱥᱴᱤᱱᱰᱤᱡᱽ ᱨᱮᱱ ᱠᱨᱤᱠᱮᱴᱟᱨ
ᱠᱩᱣᱮᱛ
ᱠᱩᱣᱮᱛ ᱫᱚ ᱯᱩᱪᱷᱤᱢ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱤᱨᱟᱠ ᱟᱨ ᱥᱟᱣᱫᱤ ᱟᱨᱚᱵᱽ ᱥᱟᱶ ᱵᱷᱤᱲᱟᱹᱣ ᱜᱮᱭᱟ ᱾ ᱒᱐᱑᱖ ᱦᱟᱹᱵᱤᱡ ᱛᱮ ᱠᱩᱭᱮᱛ ᱠᱮᱫᱚ ᱔ᱹ᱒ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱷᱮᱱᱟᱜ ᱑ᱹ᱓ ᱢᱤᱞᱤᱭᱚᱱ ᱫᱚ ᱠᱩᱭᱮᱛ ᱨᱮᱱ ᱠᱟᱱᱟ ᱠᱚ ᱟᱨ ᱒ᱹ᱙ ᱢᱤᱞᱤᱭᱚᱱ ᱫᱚ ᱵᱤᱫᱮᱥ ᱨᱮᱱ ᱠᱟᱱᱟ ᱠᱚ ᱾ ᱱᱚᱶᱟ ᱫᱤᱥᱟᱹᱢ ᱫᱚ ASEAN ᱨᱮᱱᱤᱡ ᱢᱤᱫ ᱜᱟᱛᱮ ᱫᱤᱥᱚᱢ ᱠᱟᱱᱟᱭ ᱟᱨ ᱪᱤᱱ ᱥᱟᱶ ᱦᱚᱸ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱭᱟ᱾ ᱥᱩᱱᱩᱢ ᱢᱮᱱᱟᱜ-ᱟᱱ ᱫᱤᱥᱚᱢᱠᱚ ᱢᱩᱫᱽ ᱠᱷᱚᱱᱟᱜ ᱠᱩᱭᱮᱛ ᱫᱚ ᱖ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾
ᱚᱛᱱᱚ
ᱠᱩᱭᱮᱛ ᱫᱚ ᱫᱷᱟᱹᱨᱛᱤ ᱨᱮ ᱢᱮᱱᱟᱜ ᱦᱩᱰᱤᱧ ᱫᱤᱥᱚᱢ ᱠᱷᱚᱱᱟᱜ ᱢᱤᱫᱴᱟᱝ ᱠᱟᱱᱟ ᱾ ᱟᱨᱚᱵᱤᱭᱟᱱ ᱜᱤᱛᱤᱞ ᱚᱛ ᱠᱩᱭᱮᱛ ᱨᱮᱭᱟᱜ ᱟᱹᱰᱤ ᱫᱟᱱ ᱡᱟᱜᱟᱭ ᱟᱢᱮᱴ ᱟᱠᱟᱜ-ᱟ ᱾ ᱠᱩᱭᱮᱛ ᱨᱮᱫᱚ ᱟᱨᱮ ᱜᱚᱴᱟᱝ ᱫᱤᱯ ᱢᱮᱱᱟᱜ-ᱟ ᱾ ᱚᱱᱟ ᱠᱷᱚᱱᱟᱜ ᱯᱷᱟᱭᱞᱟᱠᱟ ᱫᱤᱯ ᱨᱮᱫᱚ ᱦᱚᱲ ᱵᱟᱠᱚ ᱛᱟᱦᱮᱸᱱᱟ ᱾ ᱘᱖᱐ ᱵᱟᱜᱩᱱ ᱠᱤᱞᱚᱢᱤᱴᱚᱨ ᱠᱮ ᱟᱴᱮᱫ ᱟᱠᱟᱱ ᱵᱩᱵᱤᱭᱟᱱ ᱫᱤᱯ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ-ᱟ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱥᱩᱢᱩᱝ ᱐ᱹ᱖% ᱦᱟᱥᱟ ᱨᱮᱜᱮ ᱪᱟᱥ ᱜᱟᱱᱚᱜ-ᱟ ᱾ ᱠᱩᱭᱮᱛ ᱫᱚᱨᱭᱟ ᱥᱩᱨ ᱨᱮ ᱠᱩᱭᱮᱛ ᱥᱤᱴᱤ ᱫᱚ ᱢᱮᱱᱟᱜ-ᱟ ᱾
ᱵᱤᱫᱮᱥ ᱥᱟᱹᱜᱟᱹᱭ
ᱵᱤᱫᱮᱥ ᱥᱟᱹᱜᱟᱹᱭ ᱵᱤᱵᱷᱟᱜᱽ ᱫᱚ ᱯᱩᱭᱞᱩ ᱠᱟᱛᱮ ᱱᱚᱰᱮ ᱑᱙᱖᱑ ᱨᱮ ᱮᱦᱚᱵ ᱞᱮᱱᱟ ᱾ ᱢᱮ ᱑᱙᱖᱓ ᱥᱟᱞ ᱨᱮ ᱠᱩᱭᱮᱛ ᱫᱚ ᱡᱟᱹᱛᱤ ᱜᱟᱫᱮᱞ ᱨᱮᱱᱤᱡ ᱑᱑᱑ ᱟᱹᱱᱤᱡ ᱥᱚᱦᱮᱫ ᱮ ᱦᱩᱭ ᱮᱱᱟ ᱾
ᱥᱮᱪᱮᱫ
ᱟᱨᱚᱵᱤᱠ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱠᱩᱭᱮᱛ ᱫᱤᱥᱚᱢ ᱡᱮᱛᱚ ᱠᱷᱚᱱ ᱥᱤᱠᱤᱛ ᱫᱤᱥᱚᱢ ᱠᱟᱱᱟ ᱾ ᱱᱚᱰᱮᱱᱟᱜ ᱥᱮᱪᱮᱫ ᱦᱚᱨᱟ ᱫᱚ ᱯᱩᱱ ᱴᱷᱮᱱ ᱦᱟᱹᱴᱤᱧ ᱟᱠᱟᱱᱟ ᱾ kindergarten (ᱵᱟᱨ ᱥᱮᱨᱢᱟ), primary (ᱢᱚᱬᱮ ᱥᱮᱨᱢᱟ), Intermediate (ᱯᱩᱱ ᱥᱮᱨᱢᱟ) ᱟᱨ Secondary (ᱯᱮ ᱥᱮᱨᱢᱟ) ᱾ ᱖ ᱠᱷᱮᱱ ᱑᱔ ᱥᱟᱞ ᱨᱮᱱ ᱜᱤᱫᱟᱹᱨ ᱠᱚ ᱞᱟᱹᱜᱤᱫ primary ᱟᱨ secondary ᱚᱞᱚᱜ ᱫᱚ ᱠᱚᱢᱯᱩᱞᱥᱮᱨᱤ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱮᱭᱥᱚᱨᱭᱟ ᱨᱟᱭ ᱵᱚᱪᱪᱚᱱ
ᱚᱭᱥᱚᱨᱭᱟ ᱨᱟᱭ ᱵᱚᱪᱪᱚᱱ (ᱤᱝᱞᱤᱥᱺ Aishwarya Rai Bachchan) ᱫᱚ ᱥᱤᱧᱚᱛ ᱨᱤᱨᱱᱤᱡ ᱢᱤᱫ ᱯᱷᱤᱞᱢ ᱮᱠᱴᱨᱮᱥ ᱢᱮᱱ ᱫᱚ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾  ᱑᱙᱙᱔ ᱥᱟᱞᱮ ᱨᱮ ᱢᱤᱥ ᱤᱱᱰᱤᱭᱟ ᱨᱤᱱᱤᱡ ᱡᱚᱜᱚ ᱡᱤᱛᱠᱹᱨᱤᱭᱟᱹ ᱦᱩᱭ ᱠᱟᱛᱮ ᱤᱱᱟᱹ ᱥᱮᱨᱢᱟ ᱜᱮ "ᱡᱮᱜᱮᱛ ᱥᱩᱱᱫᱽᱨᱤ" (ᱵᱤᱥᱥᱚ ᱥᱩᱱᱫᱚᱨᱤ) ᱦᱮᱯᱨᱟᱣ ᱨᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ  ᱾ ᱚᱭᱥᱚᱨᱭᱟ ᱫᱚ ᱦᱤᱱᱫᱤ ᱥᱟᱶᱛᱮ ᱛᱮᱞᱩᱜᱩ, ᱛᱟᱢᱤᱞ, ᱵᱟᱝᱞᱟ ᱟᱨ ᱤᱝᱞᱤᱥ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱷᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾
ᱡᱤᱭᱚᱱ
ᱚᱭᱥᱚᱨᱭᱟ ᱨᱟᱭ ᱫᱚ ᱑ ᱱᱚᱵᱷᱮᱢᱵᱚᱨ ᱑᱙᱗᱓ ᱥᱟᱞᱮ ᱨᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱮᱝᱜᱟᱞᱩᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱛ ᱫᱚ ᱠᱨᱩᱥᱱᱚᱨᱟᱡᱽ ᱧᱩᱛᱩᱢᱟ ᱛᱟᱦᱮᱸᱫ ᱟᱨ ᱢᱤᱫ ᱢᱮᱨᱤᱱ ᱤᱧᱡᱤᱱᱤᱭᱟᱹᱨ ᱠᱟᱱᱟᱭ ᱟᱨ ᱮᱸᱜᱟᱛ ᱫᱚ ᱵᱨᱩᱱᱫᱟ ᱨᱟᱭ ᱧᱩᱛᱩᱢ ᱟᱭ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱢᱤᱫ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ᱟᱡᱤᱡ ᱢᱤᱫ ᱢᱟᱨᱟᱝ ᱫᱟᱫᱟ ᱢᱮᱱᱟᱭ ᱩᱱᱤ ᱫᱚ ᱟᱫᱤᱛᱭᱚ ᱨᱟᱭ ᱧᱩᱛᱩᱢ ᱟᱭᱟ ᱾
ᱮᱭᱥᱚᱨᱭᱟ ᱦᱟᱜ ᱡᱟᱱᱟᱢ ᱟᱲᱟᱝ ᱫᱚ ᱛᱩᱞᱩ ᱯᱟᱹᱨᱥᱤ ᱠᱟᱱᱟ, ᱚᱱᱟ ᱥᱟᱶᱛᱮ ᱩᱱᱤ ᱫᱚ ᱠᱚᱱᱱᱚᱰ, ᱦᱤᱱᱫᱤ, ᱢᱚᱨᱟᱴᱷᱤ ᱟᱨ ᱤᱝᱞᱤᱥ ᱯᱟᱹᱨᱥ ᱤ ᱨᱮᱱᱟᱜ ᱜᱮᱭᱟᱱ ᱦᱚᱸ ᱢᱮᱱᱟᱜ ᱛᱟᱭᱟ ᱾ ᱮᱭᱥᱚᱨᱭᱟ ᱨᱟᱭ ᱫᱚ ᱪᱟᱱᱚᱡ ᱗ ᱦᱟᱹᱵᱤᱡᱟᱱᱫᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱟᱭᱫᱨᱟᱵᱟᱫᱽ ᱨᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱠᱚᱣᱟᱜ ᱜᱷᱟᱨᱚᱡ ᱢᱩᱢᱵᱟᱭ ᱨᱮ ᱦᱮᱡ ᱠᱟᱛᱮ ᱠᱚ ᱛᱟᱦᱮᱸ ᱭᱮᱱᱟ ᱾ ᱢᱩᱢᱵᱟᱭ ᱝᱨᱮ ᱩᱱᱤ ᱯᱩᱭᱞᱩ ᱫᱚ ᱥᱟᱱᱛᱟᱠᱨᱩᱡᱽ ᱨᱮᱱᱟᱜ ᱟᱨᱭᱚ ᱵᱤᱫᱽᱭᱟ ᱢᱚᱱᱫᱤᱨ ᱟᱨ ᱚᱱᱟ ᱛᱟᱭᱚᱢ ᱰᱤᱹ ᱡᱤᱹ ᱨᱩᱯᱟᱨᱮᱞ ᱠᱚᱞᱮᱡᱽ ᱢᱟᱴᱩᱝᱜᱟ ᱨᱮ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱯᱟᱲᱦᱟᱣ ᱥᱟᱶᱛᱮ ᱢᱚᱰᱮᱞᱤᱝ ᱨᱮᱱᱟᱜ ᱱᱮᱣᱛᱟ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱟᱨ ᱚᱱᱟ ᱦᱚᱸᱭ ᱠᱚᱨᱟᱣ ᱞᱮᱫ ᱛᱟᱦᱮᱸᱫ ᱾
ᱩᱱᱤᱭᱟᱜ ᱮᱦᱚᱵᱽ ᱢᱚᱰᱮᱞᱤᱝ ᱟᱨᱫᱟᱥ ᱠᱮᱢᱮᱞᱤᱱ ᱠᱚᱢᱯᱟᱹᱱᱤ ᱠᱷᱚᱱ ᱦᱮᱡ ᱞᱮᱱ ᱛᱟᱦᱮᱸᱫ ᱩᱱ ᱡᱚᱠᱷᱟᱜ ᱫᱚ ᱮᱭᱥᱚᱨᱭᱟ ᱙ ᱪᱟᱱᱚᱪ ᱝᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤᱫᱚ ᱠᱚᱠᱚ, ᱯᱷᱩᱡᱤ ᱟᱨ ᱯᱮᱯᱥᱤ ᱮᱢᱟᱱ ᱟᱰᱵᱷᱮᱴᱮᱡᱽ ᱧᱮᱞ ᱧᱟᱢ ᱞᱮᱱ ᱛᱟᱦᱮᱸᱫ ᱾ ᱑᱙᱙᱔ ᱥᱟᱞᱮ ᱨᱮ ᱢᱤᱥ ᱣᱟᱞᱰ ᱡᱤᱛᱠᱟᱹᱨ ᱮᱱ ᱛᱟᱭᱚᱢ ᱟᱡᱟᱜ ᱫᱚᱨ ᱟᱹᱰᱤ ᱰᱮᱦᱮᱨ ᱞᱮᱱᱟ ᱟᱨ ᱟᱭᱢᱟ ᱯᱷᱮᱞᱢ ᱨᱮᱱᱟᱜ ᱫᱟᱣ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱯᱷᱤᱞᱢᱤ ᱡᱤᱭᱚᱱ
ᱟᱡᱟᱜ ᱯᱩᱞᱩ ᱯᱷᱤᱞᱢ ᱤᱨᱣᱟᱨ ᱛᱟᱢᱤᱞ ᱯᱟᱹᱨᱥᱤ ᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱡᱟᱦᱟᱸ ᱫᱚ ᱢᱚᱬᱤᱨᱚᱛᱱᱚᱢ ᱮ ᱫᱤᱥᱟᱹᱫᱩᱜ ᱞᱮᱫ ᱛᱟᱦᱮᱸᱫ ᱾ ᱒᱐᱐᱐ ᱥᱟᱞᱮ ᱨᱮ ᱨᱟᱡᱤᱵᱽ ᱢᱮᱱᱚᱱ ᱫᱟᱨᱟᱭ ᱛᱮ ᱵᱮᱱᱟᱣ ᱞᱮᱱ ᱯᱷᱤᱞᱢ "ᱠᱚᱸᱰᱩᱠᱟᱨᱰᱤᱱ ᱠᱚᱸᱰᱩᱠᱟᱨᱰᱤᱱ" ᱯᱷᱤᱞᱢ ᱨᱮ ᱯᱟᱴ ᱞᱮᱫ ᱛᱟᱦᱮᱸᱫ ᱟᱨ ᱚᱱᱟ ᱫᱚ ᱟᱹᱰᱤ ᱜᱮ ᱪᱚᱦᱚᱲ ᱞᱮᱱ ᱛᱟᱦᱮᱸᱫ ᱾ ᱦᱤᱱᱫᱤ ᱯᱟᱹᱨᱥᱤ ᱛᱮ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱫᱚ "ᱚᱣᱨ ᱯᱭᱟᱨ ᱦᱚ ᱜᱟᱭᱟ" ( और प्यार हो गया) ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱚᱧᱡᱚᱭ ᱞᱤᱞᱟ ᱵᱚᱝᱥᱚᱞᱤ ᱭᱟᱜ ᱯᱷᱤᱞᱢ "ᱦᱟᱢ ᱫᱤᱞ ᱫᱮ ᱪᱩᱠᱮ ᱥᱟᱱᱟᱢ" ( हम दिल दे चुके सनम ) ᱫᱚ ᱟᱹᱰᱤ ᱛᱮ ᱥᱩᱯᱚᱨᱦᱤᱴ ᱞᱮᱱ ᱛᱟᱦᱮᱸᱫ ᱟᱨ ᱚᱱᱟ ᱛᱟᱭᱚᱢ ᱞᱮᱛᱟᱲ ᱦᱤᱸᱫᱤ ᱛᱮ ᱯᱷᱤᱞᱢ ᱦᱮᱡ ᱮᱱ ᱛᱟᱭᱟ ᱾
ᱫᱷᱤᱨᱟᱜᱩ
ᱫᱷᱤᱨᱟᱜᱩ ᱫᱚ ᱯᱩᱭᱞᱩ ᱢᱟᱞᱫᱤᱣ ᱥᱟᱺᱜᱤᱱ ᱥᱚᱫᱷᱚᱱ ᱠᱚᱢᱯᱚᱱᱤ ᱠᱟᱱᱟ, ᱡᱟᱦᱟᱸ ᱫᱚ ᱑᱖ ᱢᱮ ᱑᱙᱘᱘ ᱦᱤᱞᱚᱜ ᱦᱚᱲᱨᱟᱡᱽ ᱨᱮ ᱥᱮᱞᱮᱫ ᱟᱨ ᱨᱟᱡᱤᱥᱴᱨᱮᱴ ᱦᱩᱭ ᱞᱮᱱᱟ ᱟᱨ ᱑ ᱚᱠᱴᱚᱵᱚᱨ ᱦᱤᱞᱚᱜ ᱠᱟᱹᱢᱤ ᱦᱚᱨᱟ ᱮᱦᱚᱵ ᱦᱩᱭ ᱞᱮᱱᱟ᱾
"ᱫᱷᱤᱨᱟᱜᱩ" ᱧᱩᱛᱩᱢ ᱰᱷᱤᱣᱦᱤ ᱨᱟᱡᱽᱡᱮᱜᱤ ᱜᱩᱞᱦᱩᱱ ᱞᱟᱹᱜᱤᱫ ᱛᱮ ᱢᱤᱫ ᱥᱚᱡᱷᱮ ᱛᱮ ᱧᱩᱛᱩᱢᱚᱜ ᱠᱟᱱᱟ - ᱟᱹᱲᱟᱹ ᱞᱮᱠᱟᱛᱮ ᱫᱚ ᱺ ᱢᱟᱞᱫᱤᱣ ᱥᱟᱶ ᱡᱚᱲ᱾
ᱫᱷᱤᱨᱟᱜᱩ ᱫᱟᱜ ᱪᱮᱛᱟᱱᱨᱮ ᱥᱟᱱᱟᱢ ᱠᱷᱚᱱ ᱡᱮᱞᱮᱝ ᱢᱟᱭᱤᱠᱨᱚᱣᱮᱣ ᱞᱤᱝᱠ ᱠᱚᱨᱮ ᱠᱷᱚᱱ ᱢᱤᱫ ᱮ ᱵᱟᱱᱟᱣ ᱫᱚᱦᱚ ᱮᱫ-ᱟ᱾ ᱚᱛ ᱛᱟᱞᱟ ᱥᱤᱢᱟ ᱪᱮᱛᱟᱱ ᱖᱕ ᱠᱤᱢᱤ ᱨᱮᱱᱟᱜ ᱱᱚᱶᱟ ᱠᱟᱲᱤ ᱯᱷᱩᱣᱦᱩᱢᱩᱞᱞᱟᱦ ᱟᱨ ᱜᱟᱯᱷᱩ ᱫᱷᱟᱞᱩ ᱮ ᱡᱚᱲᱟᱣ ᱮᱫ-ᱟ - ᱟᱨ ᱚᱱᱟᱛᱮ ᱜᱟᱯᱷᱩ ᱚᱞᱤᱯᱷᱩ ᱮᱴᱚᱞ ᱢᱮᱱᱟᱜ-ᱟ᱾
ᱴ
ᱴ ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱵᱟᱜᱮᱭᱟᱭ ᱟᱜ ᱟᱠᱷᱚᱨ ᱠᱟᱱᱟ᱾ ᱱᱚᱶᱟ ᱠᱮᱪᱮᱫ ᱟᱲᱟᱝ (en:consonant) ᱫᱚ ᱩᱸᱴᱟᱜ ᱫᱮᱭᱟ ᱧᱮᱞ ᱛᱮ ᱵᱮᱱᱟᱣ ᱟᱠᱟᱱᱟ᱾
ᱛᱷᱚᱠ
ᱱᱚᱶᱟ ᱟᱠᱷᱚᱨ ᱫᱚ ᱯᱟᱨᱦᱟᱲ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱢᱩᱪᱟᱹᱫ ᱟᱠᱷᱚᱨ ᱠᱟᱱᱟ᱾
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱵᱟᱦᱨᱮ ᱡᱚᱲᱟᱣ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱠᱮᱪᱮᱫ ᱟᱲᱟᱝ
ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ
ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱫᱚ ᱯᱟᱪᱷᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱥᱟᱣᱟᱭ ᱢᱟᱫᱷᱚᱯᱩᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟ. ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱫᱚ ᱵᱷᱟᱨᱟᱛᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟ.ᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱔,᱔᱙᱘ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱓᱓᱕,᱕᱕᱑ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱠᱟ.ᱣᱰᱤ ᱟ.ᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱩᱫᱚᱭ ᱯᱩᱨ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱯᱟ.ᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱣᱟ ᱥᱤᱠᱟᱨ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱖.᱔᱘% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱓.᱐᱘ ᱦᱤᱥ ᱦᱚᱲ ᱫᱚ ᱩᱲᱫᱩ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟ.ᱦᱤᱞ ᱜᱚᱜᱚ ᱯᱟ.ᱨᱥᱤ ᱢᱮᱱᱛᱮ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱓᱓᱘,᱑᱑᱔ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱢᱚᱣᱨᱤᱥᱟᱥ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱢᱟᱭᱱᱮ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱓᱖᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱒᱙᱗ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱙ᱹ᱗᱙%᱾ ᱥᱤᱠᱟᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱙᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱖ᱹ᱑᱙%᱾
ᱥᱟᱡᱟᱯᱩᱨ
ᱥᱟᱡᱟᱯᱩᱨ ᱫᱚ ᱯᱟᱪᱮᱼᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱥᱟᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱟᱜᱟᱢ
ᱥᱟᱡᱟᱯᱩᱨ ᱨᱮᱱᱟᱜ ᱧᱩᱛᱩᱢ ᱫᱚ ᱥᱟᱦᱡᱟᱦᱟᱸ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱢᱩᱜᱚᱞ ᱥᱚᱢᱨᱟᱴ ᱑᱖᱔᱐ ᱥᱟᱞ ᱨᱮ ᱱᱚᱸᱰᱮ ᱦᱮᱡ ᱞᱮᱱᱟ ᱛᱟᱦᱮᱸᱫ ᱾ ᱚᱱᱠᱟ ᱠᱚ ᱢᱮᱛᱟᱜᱼᱟ ᱡᱮ ᱱᱚᱣᱟ ᱨᱮᱱᱟᱜ ᱢᱩᱬ ᱧᱩᱛᱩᱢ ᱫᱚ ᱥᱟᱦᱡᱟᱦᱟᱸᱯᱩᱨ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱥᱟᱡᱟᱯᱩᱨ ᱨᱮ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱫ ᱾ ᱱᱤᱛᱚᱜ ᱑᱙᱔᱗ ᱥᱟᱞ ᱨᱮ ᱜᱣᱟᱞᱤᱭᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱛᱟᱭᱚᱢ ᱥᱤᱧᱚᱛ ᱥᱚᱨᱠᱟᱨ ᱮ ᱪᱟᱞ ᱠᱮᱫᱼᱟ ᱾ ᱛᱚᱵᱮ ᱥᱟᱡᱟᱯᱩᱨ ᱦᱚᱱᱚᱛ, ᱜᱣᱟᱞᱤᱭᱚᱨ ᱯᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱶ, ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱮ ᱮᱱᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱕᱖ ᱥᱟᱞ ᱨᱮ ᱛᱟᱞᱢᱟ ᱥᱤᱧᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱥᱟ ᱭᱮᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱡᱟᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱒,᱙᱐,᱖᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱖᱙,᱘᱕᱒ ᱠᱚᱲᱟ ᱟᱨ ᱖᱒᱐,᱘᱓᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱨᱚᱥᱯᱚᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱠᱷᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱟᱦᱟᱨᱵᱚᱸᱫᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱗ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱟᱭᱟᱱ
thumb|ᱛᱟᱭᱟᱱ ᱛᱟᱭᱟᱱ (en: Mugger Crocodile) ᱫᱚ ᱢᱤᱫ ᱫᱟᱜ ᱨᱤᱱᱤᱡ ᱡᱩᱭᱟᱹᱞᱤ ᱠᱟᱱᱟᱭ ᱾ ᱱᱩᱠᱩᱣᱟᱜ ᱥᱟᱬᱮᱥᱤᱭᱟᱹ ᱧᱩᱛᱩᱢ ᱫᱚ ᱠᱨᱚᱠᱰᱟᱭᱞᱩᱥ ᱯᱟᱞᱩᱥᱴᱨᱤᱥ (Crocodylus Palustris) ᱾ ᱱᱩᱠᱩ ᱫᱚ ᱯᱩᱠᱷᱨᱤ, ᱱᱟᱹᱭ ᱫᱷᱟᱨᱮ, ᱫᱚᱨᱮᱭᱟ ᱫᱷᱟᱨᱮ ᱮᱢᱟᱱ ᱠᱚ ᱨᱮ ᱠᱚ ᱧᱮᱞᱚᱜ-ᱟ ᱾ ᱵᱟᱰᱟᱭ ᱛᱤᱭᱩᱜ ᱨᱮ ᱯᱮ ᱞᱮᱠᱟᱱ ᱛᱟᱭᱟᱱ ᱢᱮᱱᱟᱜ ᱠᱚᱣᱟ :- ᱪᱟᱯᱲᱟ ᱢᱚᱪᱟ ᱛᱟᱭᱟᱱ, ᱴᱷᱚᱱᱴᱟ ᱢᱚᱪᱟ ᱛᱟᱭᱟᱱ, ᱰᱟᱺᱜᱨᱤ ᱢᱚᱪᱟ ᱛᱟᱭᱟᱱ ᱾ ᱢᱚᱪᱟ ᱨᱮᱱᱟᱜ ᱜᱚᱲᱦᱚᱱ ᱞᱮᱠᱟᱛᱮ ᱜᱮ ᱠᱚ ᱦᱟᱹᱴᱤᱧ ᱟᱠᱟᱫ ᱠᱚᱣᱟ ᱾
ᱨᱩᱯᱨᱚᱝ
ᱟᱺᱰᱤᱭᱟᱹ ᱛᱟᱭᱟᱱ ᱫᱚ ᱔-᱕ ᱢᱤᱴᱚᱨ ᱜᱟᱱ ᱠᱚ ᱡᱤᱞᱤᱧᱟ ᱟᱨ ᱮᱸᱜᱟ ᱛᱟᱭᱟᱱ ᱫᱚ ᱩᱱᱠᱩ ᱠᱷᱚᱱ ᱠᱚ ᱠᱷᱟᱴᱚ ᱜᱮᱭᱟ ᱾ ᱰᱟᱺᱜᱽᱨᱤ ᱢᱚᱪᱟ ᱛᱟᱭᱟᱱᱟᱜ ᱫᱚ ᱡᱚᱛᱚ ᱛᱟᱭᱟᱱ ᱠᱚᱨᱮ ᱠᱷᱚᱱ ᱢᱚᱪᱟ ᱫᱚ ᱛᱟᱠᱚ ᱥᱮᱬᱟ ᱜᱮᱭᱟ, ᱰᱟᱺᱜᱽᱨᱤ ᱞᱮᱠᱟ ᱫᱷᱟᱨᱟ ᱜᱮ, ᱚᱱᱟᱛᱮ ᱧᱩᱛᱩᱢ ᱦᱚᱸ ᱚᱱᱠᱟ ᱜᱮ ᱠᱚ ᱫᱚᱦᱚ ᱟᱠᱟᱫᱟ ᱾ ᱱᱩᱠᱩᱣᱟᱜ ᱦᱟᱨᱛᱟ ᱫᱚ ᱢᱚᱴᱟ ᱜᱮ ᱵᱟᱠᱞᱟᱜ ᱯᱚᱥᱟᱜ ᱫᱟᱨᱮ ᱞᱮᱠᱟ ᱨᱟᱝᱜᱟ-ᱪᱚᱝᱜᱟ ᱾ ᱦᱚᱲᱢᱚ ᱨᱮᱱᱟᱜ ᱨᱚᱝ ᱫᱚ ᱦᱟᱹᱞᱠᱟᱹ ᱦᱮᱸᱫᱮ ᱟᱨ ᱛᱤᱢᱤᱱ ᱜᱟᱱ ᱠᱚᱣᱟᱜ ᱫᱚ ᱱᱟᱥᱮ ᱥᱟᱥᱟᱝ ᱾
ᱡᱚᱢ-ᱧᱩ
ᱛᱟᱭᱟᱱ ᱫᱚ ᱟᱹᱰᱤ ᱪᱟᱞᱟᱠ ᱥᱮᱫᱽᱨᱟ ᱡᱤᱭᱟᱹᱞᱤ ᱠᱟᱱᱟ ᱠᱚ ᱾ ᱟᱠᱚᱣᱟᱜ ᱡᱚᱢ ᱞᱟᱹᱜᱤᱫ ᱟᱹᱰᱤ ᱪᱟᱞᱟᱠ ᱛᱮ ᱠᱚ ᱥᱮᱸᱫᱽᱨᱟ ᱠᱚᱣᱟ ᱾ ᱛᱟᱭᱟᱱ ᱫᱚ ᱞᱚᱥᱚᱫ ᱡᱚᱵᱨᱟ ᱠᱚᱨᱮ ᱠᱚ ᱩᱠᱩ ᱠᱚᱜ-ᱟ ᱟᱨ ᱡᱚᱢ ᱦᱤᱡᱩᱜ ᱨᱮᱭᱟᱜ ᱠᱚ ᱛᱟᱬᱟᱜ ᱠᱟᱜ-ᱟ ᱾ ᱦᱮᱡ ᱞᱱ ᱠᱷᱟᱱ ᱜᱮ ᱴᱟᱴᱠᱟ ᱠᱚ ᱠᱷᱟᱢᱪᱟᱣ ᱜᱚᱫ ᱠᱟᱠᱚᱣᱟ ᱾ ᱱᱩᱠᱩ ᱫᱚ ᱦᱟᱹᱠᱩ, ᱪᱮᱬᱮ, ᱵᱤᱧ, ᱦᱚᱨᱚ, ᱨᱚᱴᱮ ᱮᱢᱟᱱ ᱮᱢᱟᱱ ᱡᱤᱭᱟᱹᱞᱤ ᱡᱚᱢ ᱠᱟᱛᱮ ᱠᱚ ᱵᱟᱧᱪᱟᱣᱜ-ᱟ ᱾
ᱡᱟᱱᱟᱢ
ᱨᱟᱵᱟᱝ ᱨᱤᱛᱩ ᱨᱮ ᱛᱟᱭᱟᱱ ᱫᱚ ᱠᱚ ᱵᱤᱞᱤᱭᱟ ᱾ ᱮᱸᱜᱟ ᱛᱟᱭᱟᱱ ᱫᱚ ᱟᱠᱚᱣᱟᱜ ᱵᱟᱥᱟ ᱟᱨᱵᱟᱝ ᱨᱚᱦᱚᱲ ᱨᱮ ᱰᱷᱚᱰᱟ ᱦᱟᱠᱟᱫ ᱴᱷᱮᱱ ᱠᱚ ᱵᱤᱞᱤᱭᱟ ᱾ ᱛᱟᱭᱟᱱ ᱦᱚᱯᱚᱱᱟᱜ ᱡᱟᱱᱟᱝ ᱫᱚ ᱵᱤᱞᱤ ᱞᱚᱞᱚᱭ ᱡᱚᱠᱷᱟᱱ ᱵᱤᱞᱤ ᱨᱮᱱᱟᱜ ᱞᱚᱞᱚ ᱪᱮᱛᱟᱱ ᱨᱮ ᱵᱷᱟᱹᱨᱭᱟᱹᱜᱼᱟ ᱾ ᱰᱟᱺᱜᱽᱨᱤ ᱢᱚᱪᱟ ᱛᱟᱭᱟᱱᱟᱜ ᱵᱚᱦᱚᱜ ᱫᱚ ᱢᱟᱹᱱᱢᱤ ᱠᱷᱚᱱ ᱦᱚᱸ ᱢᱟᱨᱟᱝ ᱜᱮ ᱠᱷᱟᱹᱛᱤᱨ, ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱟᱱᱟᱴ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾
ᱢᱮᱫᱤᱱᱤᱯᱩᱨ ᱥᱤᱴᱤ ᱠᱚᱞᱮᱡᱽ
ᱢᱮᱫᱤᱱᱤᱯᱩᱨ ᱥᱤᱴᱤ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱢᱮᱫᱤᱱᱤᱯᱩᱨ ᱨᱮ ᱢᱮᱱᱟᱜ ᱢᱤᱫ ᱯᱨᱟᱭᱵᱷᱮᱴ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱱᱟᱱᱟᱼᱦᱩᱱᱟᱹᱨ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ ᱟᱨ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱨᱟᱡᱽᱡᱮ ᱚᱱᱞᱟᱭᱤᱱ
ᱨᱟᱡᱽᱡᱮ ᱚᱱᱞᱟᱭᱤᱱ ᱢᱤᱫ ᱯᱷᱚᱠᱟᱥ ᱤᱱᱠᱚᱢ ᱯᱨᱟᱭᱤᱣᱮᱴ ᱞᱤᱢᱤᱴᱮᱰ ᱥᱮᱫ ᱠᱷᱚᱱ ᱮᱢ ᱟᱠᱟᱱ ᱵᱽᱨᱟᱱᱰᱮᱥ ᱤᱱᱴᱟᱨᱱᱮᱴ ᱥᱮᱵᱟ ᱠᱟᱱᱟ᱾
ᱢᱮᱫᱤᱱᱤᱯᱩᱨ ᱥᱤᱴᱤ ᱠᱚᱞᱮᱡᱽ
ᱥᱠᱩᱞ ᱠᱚ
ᱠᱚᱞᱮᱡᱽ ᱫᱚ ᱢᱚᱬᱮ ᱜᱚᱴᱟᱱ ᱵᱷᱮᱜᱟᱨ ᱥᱠᱩᱞ ᱦᱚᱛᱮᱛᱮ ᱵᱷᱮᱜᱟᱨ ᱠᱳᱨᱥ ᱮ ᱪᱟᱞᱮᱫ ᱠᱟᱱᱟ᱾
ᱨᱟᱡᱽᱡᱮ ᱚᱱᱞᱟᱭᱤᱱ
ᱱᱟᱜᱟᱢ
ROL ᱤᱱᱴᱚᱨᱱᱮᱴ ᱥᱮᱵᱟ ᱠᱚ ᱮᱦᱚᱵ ᱨᱮ ᱯᱷᱤᱠᱥ ᱟᱨ ᱵᱷᱟᱭᱟᱨᱞᱮᱥ (ᱠᱷᱟᱱᱟᱵᱽᱫᱚᱥ/ᱢᱳᱵᱟᱭᱤᱞ). ᱨᱮᱰᱤᱭᱳ ᱴᱮᱠᱱᱤᱠ ᱨᱮᱱᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱦᱟᱹᱴᱤᱧ ᱦᱩᱭ ᱞᱮᱱ ᱛᱟᱦᱮᱱᱟ᱾
ᱡᱚᱜᱚᱛᱥᱤᱝᱯᱩᱨ
ᱡᱚᱜᱚᱛᱥᱤᱝᱯᱩᱨ ᱫᱤ ᱥᱤᱧᱚᱛ ᱨᱮᱭᱟᱜ ᱢᱤᱫ ᱯᱚᱱᱚᱛ ᱳᱰᱤᱥᱟ ᱨᱮᱭᱟᱜ ᱡᱚᱜᱚᱛᱥᱤᱝᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱜᱚᱛᱥᱤᱝᱯᱩᱨ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱾ ᱠᱚᱴᱚᱠ ᱠᱷᱚᱱ ᱱᱚᱣᱟ ᱫᱚ ᱔᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱚᱛᱱᱚ
ᱡᱚᱜᱚᱛᱥᱤᱝᱯᱩᱨ ᱫᱚ 20.27°N, 86.17°W ᱨᱮ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱱᱚᱣᱟ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱦᱚᱨᱤᱦᱚᱨᱯᱩᱨ ᱛᱟᱦᱮᱸ ᱠᱟᱱᱟ ᱾ ᱡᱚᱜᱚᱛ ᱥᱤᱝ ᱫᱚ ᱡᱟᱢᱩ ᱴᱚᱴᱷᱟ ᱨᱤᱱᱤᱡ ᱢᱤᱫ ᱯᱟᱛᱷᱟᱬᱤᱭᱟᱹ ᱨᱟᱡᱽᱯᱩᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤᱭᱟᱜ ᱧᱩᱛᱩᱢ ᱞᱮᱠᱟ ᱛᱮᱜᱮ ᱚᱱᱟ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱡᱚᱜᱚᱛᱥᱤᱝᱯᱩᱨ ᱢᱮᱱᱛᱮ ᱪᱷᱟᱹᱴᱭᱟᱹᱨ ᱞᱮᱱᱟ ᱾
ᱦᱮᱡᱥᱮᱱ
ᱠᱚᱴᱚᱠ ᱠᱷᱚᱱ ᱨᱮᱞ ᱦᱚᱛᱮᱛᱮ ᱯᱟᱨᱟᱫᱤᱯ ᱡᱩᱲᱟᱹᱭ ᱟᱠᱟᱱᱟ ᱾ ᱜᱳᱨᱚᱠᱱᱟᱛᱷ ᱴᱷᱮᱱ ᱦᱚᱸ ᱢᱤᱫᱴᱟᱹᱝ ᱥᱴᱮᱥᱚᱱ ᱢᱮᱱᱟᱜ-ᱟ, ᱚᱸᱰᱮ ᱠᱷᱚᱱ ᱡᱚᱜᱚᱛᱥᱤᱝᱯᱩᱨ ᱫᱚ ᱑᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱠᱚᱴᱚᱠ, ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱤᱱ ᱥᱟᱨᱟ ᱜᱮ ᱱᱚᱣᱟ ᱵᱟᱡᱟᱨ ᱛᱮ ᱵᱚᱥ ᱠᱚ ᱦᱟᱹᱡᱩᱜ ᱥᱮᱱᱚᱜ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜ-ᱟ ᱾
ᱵᱷᱟᱜᱚᱞᱯᱩᱨ ᱠᱷᱚᱸᱰ
ᱵᱷᱟᱜᱚᱞᱯᱩᱨ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ, ᱡᱟᱦᱟᱸ ᱨᱮ ᱵᱷᱟᱜᱚᱞᱯᱩᱨ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱐᱕ ᱥᱟᱞ ᱫᱷᱟᱹᱵᱤᱡ, ᱠᱷᱚᱸᱰ ᱨᱮ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱟᱨ ᱵᱟᱝᱠᱟ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱟᱨ ᱱᱚᱣᱟ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱵᱤᱠᱨᱟᱢᱥᱤᱞᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱧᱩᱛᱩᱢ ᱛᱮ ᱧᱩᱛᱩᱢᱟᱱᱟᱜ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱦᱚᱸ ᱱᱚᱸᱰᱮ ᱢᱮᱱᱟᱜᱼᱟ ᱾ ᱵᱷᱟᱜᱚᱞᱯᱩᱨ ᱫᱚ ᱟᱡᱟᱜ ᱠᱤᱥᱟᱹᱬ ᱠᱟᱞᱪᱟᱨᱟᱞ ᱦᱮᱨᱤᱴᱮᱡᱽ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱼᱟ ᱾
ᱥᱮᱪᱮᱫ ᱛᱟᱞᱢᱟ
ᱴᱤ.ᱮᱱ.ᱵᱤ ᱠᱚᱞᱮᱡᱽ
ᱢᱟᱨᱣᱟᱲᱤ ᱠᱚᱞᱮᱡᱽ
ᱵᱤ.ᱮᱱ ᱠᱚᱞᱮᱡᱽ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱠᱷᱚᱸᱰ ᱠᱚ ᱛᱷᱚᱠ:ᱵᱷᱟᱜᱚᱞᱯᱩᱨ
ᱳᱰᱤᱥᱟ
ᱳᱰᱤᱥᱟ (ଓଡ଼ିଶା) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱠᱚᱧᱮ ᱥᱟᱢᱟᱝ ᱨᱮ ᱯᱚᱪᱷᱤᱢ ᱵᱟᱝᱞᱟ, ᱠᱚᱧᱮ ᱨᱮ ᱡᱷᱟᱨᱠᱷᱚᱸᱰ, ᱠᱚᱧᱮ ᱯᱟᱪᱮ ᱨᱮ ᱪᱷᱚᱛᱛᱤᱥᱜᱚᱲ, ᱛᱮᱛᱚᱢ ᱟᱨ ᱮᱛᱚᱢ ᱯᱟᱪᱮ ᱨᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱢᱮᱱᱟᱜᱼᱟ ᱾ ᱚᱛ ᱟᱴᱮᱫ ᱚᱝᱥᱟᱨ ᱫᱚ ᱱᱚᱶᱟ ᱟᱨᱮ ᱟᱨ ᱦᱚᱲ ᱮᱞ ᱚᱝᱥᱟᱨ ᱫᱚ ᱜᱮᱢᱤᱫ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱩᱰᱤᱭᱟᱹ ᱠᱟᱱᱟ ᱾ ᱒᱐᱑᱑ ᱦᱚᱲ ᱞᱮᱠᱷᱟ ᱚᱝᱥᱟᱨ ᱱᱚᱶᱟ ᱯᱚᱱᱚᱛ ᱨᱮᱫᱚ ᱓᱓.᱒ ᱢᱤᱞᱤᱭᱚᱱ ᱦᱚᱲ ᱩᱰᱤᱭᱟᱹ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱟ ᱾ ᱱᱚᱶᱟ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱠᱚᱲᱤᱝᱜᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱑ ᱮᱯᱨᱤᱞ ᱑᱙᱓᱖ ᱥᱟᱞ ᱨᱮ ᱵᱮᱱᱟᱶ ᱞᱮᱱᱟ ᱾ ᱚᱱᱟᱛᱮ ᱵᱚᱪᱷᱚᱨ ᱜᱮ ᱑ ᱮᱯᱨᱤᱞ ᱦᱤᱞᱚᱜ ᱫᱚ ᱩᱛᱠᱚᱲ ᱢᱟᱦᱟᱸ ᱢᱮᱱᱛᱮ ᱠᱚ ᱢᱟᱱᱟᱶᱟ ᱾ ᱵᱷᱩᱵᱽᱱᱮᱥᱚᱨ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽ ᱜᱟᱲ ᱠᱟᱱᱟ ᱾ ᱤᱨᱟᱹᱞ ᱥᱟᱭᱟᱝ ᱠᱷᱚᱱ ᱵᱤᱥᱛᱤ ᱥᱚᱢᱚᱭ ᱦᱟᱹᱵᱤᱡ ᱱᱚᱰᱮᱱᱟᱜ ᱨᱟᱡᱽ ᱜᱟᱲ ᱫᱚ ᱠᱚᱴᱚᱠ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽ ᱜᱟᱲ ᱫᱚ ᱑᱘ ᱮᱯᱨᱤᱞ ᱑᱙᱔᱘ ᱦᱤᱞᱚᱜ ᱵᱷᱩᱵᱽᱱᱮᱥᱶᱚᱨ ᱛᱮ ᱩᱪᱟᱹᱲ ᱞᱮᱱᱟ ᱾ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱜᱟᱰᱟ ᱵᱟᱸᱫᱽ ᱦᱤᱨᱟᱹᱠᱩᱫᱽ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱪᱷᱟᱰᱟ ᱳᱰᱤᱥᱟ ᱨᱮ ᱟᱨᱦᱚᱸ ᱟᱹᱰᱤ ᱜᱟᱱ ᱧᱮᱞ ᱡᱚᱝ ᱴᱷᱟᱶ ᱢᱮᱱᱟᱜᱼᱟ ᱾ ᱯᱩᱨᱤ ᱨᱮᱭᱟᱜ ᱡᱚᱜᱚᱱᱟᱛᱷ ᱢᱚᱱᱫᱤᱨ ᱟᱨ ᱨᱟᱛ ᱚᱨ ᱰᱚ ᱡᱮᱜᱮᱛ ᱡᱟᱠᱟᱛ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱯᱩᱨᱤ ᱨᱮᱭᱟᱜ ᱡᱚᱜᱚᱱᱟᱛᱷ ᱢᱚᱱᱫᱤᱨ, ᱠᱚᱱᱟᱨᱠᱚ ᱨᱮᱭᱟᱜ ᱥᱤᱧ ᱪᱟᱸᱫᱚ ᱢᱚᱱᱫᱤᱨ, ᱵᱷᱩᱵᱽᱱᱮᱥᱚᱨ ᱨᱮᱭᱟᱜ ᱞᱤᱝᱜᱚᱨᱟᱡᱽ ᱢᱚᱱᱰᱤᱨ, ᱠᱷᱚᱱᱰᱚ ᱜᱤᱨᱤ, ᱩᱰᱚᱭ ᱜᱤᱨᱤ, ᱫᱷᱚᱶᱲᱤ ᱜᱤᱨᱤ ᱮᱢᱟᱱ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱵᱟᱞᱮᱥᱚᱨ ᱨᱮᱭᱟᱜ ᱪᱟᱱᱫᱤᱯᱩᱨ ᱨᱮ ᱫᱩᱜ ᱫᱟᱨᱟᱢ ᱜᱷᱟᱹᱴᱤ ᱢᱮᱱᱟᱜᱼᱟ ᱾
ᱧᱩᱛᱩᱢ
ᱳᱰᱤᱥᱟ ᱧᱩᱛᱩᱢ ᱫᱚ ᱩᱨᱚ, ᱩᱨᱚ, ᱩᱰᱨᱚ ᱮᱢᱟᱱ ᱢᱟᱨᱮ ᱟᱹᱲᱟᱹ ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱯᱟᱞᱤ ᱟᱨ ᱥᱚᱸᱥᱠᱨᱩᱛ ᱥᱟᱶᱦᱮᱫ ᱨᱮ ᱩᱰᱤᱭᱟᱹ ᱦᱚᱲ ᱫᱚ ᱳᱰᱚᱠᱚ ᱳᱰᱨᱚ ᱠᱚ ᱢᱮᱛᱟ ᱠᱚᱶᱟ ᱾
ᱧᱩᱛᱩᱢ ᱵᱚᱫᱚᱞ
ᱢᱟᱬᱟᱝ ᱫᱚ ᱳᱰᱤᱥᱟ ᱟᱨ ᱳᱰᱤᱭᱟ ᱫᱚ ᱤᱝᱞᱤᱥ ᱟᱨ ᱦᱤᱱᱫᱤ ᱛᱮ Orissa ᱟᱨ Oriya ᱢᱮᱱᱛᱮ ᱠᱚ ᱚᱞᱮᱫ ᱛᱟᱦᱮᱸᱫ ᱾ ᱒᱐᱐᱘ ᱥᱟᱞ ᱡᱩᱱ ᱪᱟᱸᱫᱚ ᱙ ᱢᱟᱹᱷᱤᱛ ᱦᱤᱞᱚᱜ ᱯᱚᱱᱚᱛ ᱠᱮᱵᱤᱱᱮᱴ ᱨᱮ Orissa ᱟᱨ Oriya ᱵᱚᱰᱚᱞ ᱛᱮ Odisha ᱟᱨ Odia ᱚᱞ ᱞᱟᱹᱜᱤᱫ ᱯᱨᱚᱥᱴᱟᱵᱽ ᱟᱹᱜᱩᱭᱮᱱᱟ ᱾ ᱒᱐᱐᱘ ᱥᱟᱞ ᱚᱜᱚᱥᱴᱚ ᱨᱮ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱮ ᱯᱨᱚᱥᱛᱟᱵᱽ ᱟᱹᱜᱩᱭᱮᱦᱱᱟ ᱟᱨ ᱵᱚᱦᱩᱢᱚᱛ ᱥᱟᱶᱛᱮ ᱦᱟᱛᱟᱶ ᱮᱱᱟ ᱾ ᱱᱚᱶᱟ ᱫᱚ ᱒᱐᱑᱐ ᱥᱟᱞ ᱨᱮ ᱵᱚᱡᱮᱴ ᱚᱫᱷᱤᱵᱮᱥᱚᱱ ᱨᱮ ᱞᱚᱠᱚ ᱥᱚᱵᱷᱟ ᱨᱮ ᱟᱹᱜᱩᱭᱮᱱᱟ ᱾ ᱨᱟᱵᱟᱝ ᱚᱫᱦᱤᱵᱮᱥᱚᱱ ᱨᱮᱭᱟᱜ ᱯᱩᱭᱞᱩ ᱫᱤᱱ (ᱚᱠᱴᱚᱵᱚᱨ ᱙, ᱒᱐᱑᱐) ᱨᱮ ᱱᱚᱶᱟ ᱫᱚ ᱥᱚᱨᱟᱥᱴᱨᱚ ᱯᱤ ᱪᱤᱫᱟᱢᱵᱚᱨᱚᱢ ᱞᱚᱠ ᱥᱚᱵᱷᱟ ᱨᱮ ᱟᱹᱜᱩ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱰᱤᱥᱚᱢ ᱜᱚᱢᱠᱮ ᱴᱷᱮᱱ ᱵᱷᱮᱡᱟ ᱞᱮᱱᱟ ᱾ ᱱᱚᱶᱟ ᱫᱚ ᱒᱐᱑᱑ ᱥᱟᱞ ᱱᱚᱵᱷᱮᱢᱵᱚᱨ ᱔ ᱦᱤᱞᱚᱜ ᱵᱷᱟᱨᱚᱴ ᱨᱮᱱᱤᱡ ᱰᱤᱥᱚᱢ ᱜᱚᱢᱠᱮ ᱯᱟᱥ ᱠᱮᱜᱼᱟ ᱾
ᱯᱚᱨᱚᱵ
ᱩᱛᱠᱚᱲ ᱫᱤᱵᱚᱥ ᱫᱚ ᱡᱦᱚᱛᱚ ᱵᱚᱨᱥᱚ ᱑ ᱮᱯᱨᱤᱞ ᱨᱮ ᱠᱚ ᱢᱟᱱᱟᱣᱟ ᱾ ᱦᱟᱡᱟᱨ ᱦᱟᱡᱟᱨ ᱫᱩᱠᱟᱱ ᱠᱚ ᱥᱟᱡᱟᱣ ᱠᱟᱟᱠᱚ ᱠᱚ ᱾ ᱱᱟᱱᱟ ᱯᱨᱚᱠᱟᱨ ᱟᱜ ᱯᱨᱚᱛᱤᱡᱚᱜᱤᱛᱚ ᱠᱚ ᱠᱚᱨᱟᱣᱟ, ᱡᱮᱢᱛᱤ ᱫᱮᱱᱥ, ᱥᱮᱨᱮᱧ, ᱟᱨ ᱚᱱᱠᱟ ᱮ ᱟᱨᱦᱚ ᱠᱚ ᱠᱚᱨᱟᱣᱟ ᱾
ᱟᱨᱦᱚᱸ ᱧᱮᱞ
ᱳᱰᱤᱥᱟ ᱯᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1936 ᱛᱷᱚᱠ:1936 establishments in India
ᱟᱡᱽ ᱛᱚᱠ
ᱟᱡᱽ ᱛᱟᱠ ᱫᱚ ᱢᱤᱫ ᱦᱤᱸᱫᱤ ᱠᱷᱚᱵᱚᱨ ᱴᱤ ᱣᱤ ᱪᱮᱭᱱᱚᱞ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱮᱟᱢᱤᱛᱣᱚ ᱴᱤ ᱣᱤ ᱴᱩᱰᱮ ᱱᱮᱴᱣᱚᱨᱠ ᱴᱷᱮᱱ ᱢᱮᱱᱟᱜ-ᱟ ᱾ ᱛᱮᱦᱮᱧ ᱦᱟᱹᱵᱤᱡ ᱥᱤᱧᱚᱛ ᱨᱮ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱧᱮᱞ ᱟᱱᱟᱝ ᱦᱤᱸᱫᱤ ᱠᱷᱚᱵᱚᱨ ᱴᱤ ᱣᱤ ᱪᱮᱭᱱᱚᱞ ᱠᱟᱱᱟ । ᱟᱡᱽ ᱨᱮᱱᱟᱜ ᱢᱩᱠᱷᱭᱚᱞᱚᱭ ᱱᱭᱩ ᱫᱤᱞᱞᱤ, ᱥᱤᱧᱚᱛ ᱨᱮ ᱱᱚᱶᱟ ᱢᱮᱱᱟᱜ-ᱟ᱾ ᱟᱡᱽ ᱛᱟᱠ ᱫᱚ  ᱞᱤᱢᱠᱟ ᱵᱩᱠ ᱚᱯᱷ ᱨᱤᱠᱚᱨᱰᱥ ᱦᱚᱛᱮ ᱛᱮ ᱦᱚᱸ ᱥᱟᱱᱟᱢ ᱠᱷᱚᱱ ᱥᱚᱨᱮᱥ ᱠᱷᱚᱵᱚᱨ ᱪᱮᱭᱱᱚᱞ ᱨᱮᱱᱟᱜ ᱨᱩᱯ ᱞᱮᱠᱟᱛᱮ ᱢᱟᱹᱱ ᱥᱚᱢᱟᱱ ᱦᱩᱭ ᱟᱠᱟᱱ ᱜᱮᱭᱟ᱾
ᱮᱛᱚᱦᱚᱵ
ᱟᱡᱽ ᱛᱟᱠ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱯᱨᱚᱥᱟᱨᱟᱬ ᱫᱩᱨᱫᱟᱨᱥᱟᱱ ᱨᱮᱱᱟᱜ ᱰᱤᱱ ᱰᱤᱱ ᱢᱮᱭᱴᱨᱚ ᱨᱮ ᱥᱮᱨᱢᱟ ᱑᱙᱙᱕ ᱨᱮ ᱦᱩᱭ ᱞᱮᱱ ᱛᱟᱦᱮᱱ ᱾ ᱛᱚᱠᱷᱚᱱ ᱱᱚᱶᱟ ᱧᱤᱫᱟᱹ ᱑᱐ ᱵᱟᱡᱟᱣ ᱠᱟᱛᱮᱜ ᱒᱐ ᱴᱤᱯᱤᱡ ᱨᱮᱱᱟᱜ ᱠᱷᱚᱵᱚᱨ ᱠᱟᱨᱭᱚᱠᱨᱚᱢ ᱞᱮᱠᱟᱛᱮ ᱾ ᱱᱚᱶᱟ ᱨᱮ ᱰᱤᱥᱚᱢᱵᱚᱨ ᱑᱙᱙᱙ ᱨᱮ ᱚᱥᱛᱤᱛᱣᱚ ᱨᱮ ᱦᱮᱡ ᱮᱱᱟ ᱟᱨ ᱛᱚᱠᱷᱚᱱ ᱱᱚᱶᱟ  ᱵᱟᱜᱮ ᱯᱩᱱ ᱴᱟᱲᱟᱝ ᱯᱨᱚᱥᱟᱨᱟᱬ ᱦᱩᱭᱩᱜ ᱟᱱᱟᱜ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱴᱟᱲᱟᱝ ᱦᱤᱸᱫᱤ ᱠᱷᱚᱵᱚᱨ ᱪᱮᱭᱱᱚᱞ ᱵᱮᱱᱟᱣ ᱮᱱᱟ ᱾ ᱡᱟᱦᱟᱸ ᱚᱠᱛᱚ ᱟᱡᱽ ᱛᱟᱠ ᱪᱮᱭᱱᱚᱞ ᱚᱥᱛᱤᱛᱣᱚ ᱨᱮ ᱦᱮᱡ ᱮᱱᱟ ᱛᱚᱠᱷᱚᱱ ᱓ ᱠᱚᱨᱚᱲ ᱚᱲᱟᱜ ᱨᱮ ᱥᱮᱴᱮᱨ ᱟᱱᱟᱜ ᱢᱤᱫ ᱯᱟᱨᱥᱟᱞ ᱪᱮᱭᱱᱚᱞ ᱵᱮᱱᱟᱣ ᱟᱠᱟᱱᱟ ᱟᱨ ᱠᱷᱚᱵᱚᱨ ᱪᱮᱭᱱᱚᱞ ᱨᱮ ᱱᱚᱶᱟ ᱫᱚᱨᱚᱥᱚᱠ ᱨᱮᱱᱟᱜ ᱵᱷᱩᱜᱤᱫᱟᱹᱨᱤ ᱕᱕% ᱢᱮᱱᱟᱜ-ᱟ᱾ ।
ᱥᱤᱨᱯᱷᱟᱹ ᱟᱨ ᱩᱨᱩᱢ
ᱟᱡᱽ ᱛᱟᱠ ᱫᱚ ᱦᱤᱨᱚ ᱦᱚᱸᱰᱟ ᱟᱭᱳ ᱴᱤ ᱮᱣᱟᱨᱰ ᱮ ᱧᱟᱢ ᱠᱮᱫ-ᱟ᱾ ᱤᱱᱰᱤᱭᱟᱱ ᱴᱮᱞᱤ ᱮᱣᱟᱨᱰ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱥᱚᱨᱮᱥ ᱠᱷᱚᱵᱚᱨ ᱪᱮᱭᱱᱚᱞ ᱨᱮᱱᱟᱜ ᱮᱣᱟᱨᱰ ᱟᱡᱽ ᱛᱟᱠ ᱜᱮ ᱧᱟᱢ ᱠᱮᱫ-ᱟᱭ᱾
ᱱᱤᱛᱟᱝ ᱥᱚᱫᱚᱨᱟᱝ ᱠᱷᱚᱵᱚᱨ
ᱚᱜᱚᱥᱴ ᱒᱐᱑᱒ ᱨᱮᱱᱟᱜ ᱧᱮᱞ ᱵᱟᱲᱟ ᱠᱟᱛᱮᱜ ᱟᱡᱽ ᱛᱟᱠ ᱨᱮᱮ ᱯᱨᱚᱥᱟᱨᱟᱬ ᱦᱩᱭ ᱟᱠᱟᱱ ᱠᱤᱪᱷᱩ ᱯᱨᱚᱜᱨᱟᱢ ᱱᱚᱸᱠᱟ ᱢᱮᱱᱟᱜ-ᱟᱺ
ᱴᱮᱞᱤ ᱣᱤᱡᱟᱱ ᱟᱡᱽ ᱛᱟᱠ
ᱟᱡᱽ ᱛᱟᱠ ᱱᱤᱛ ᱴᱨᱟᱥᱴᱮᱰ ᱢᱮᱱᱟᱜ ᱟ, ᱢᱟᱹᱱ ᱟᱨ ᱜᱚᱨᱟᱡ ᱢᱮᱱᱟᱜ ᱟ! ᱱᱚᱣᱟ ᱦᱮᱡ ᱞᱮᱱᱟ ᱱᱭᱩᱡ ᱢᱮᱴᱟᱨ ᱨᱮ, ᱩᱱ ᱨᱮᱫᱚ ᱢᱤᱫ ᱢᱤᱫ ᱱᱩᱴᱩᱢ ᱜᱮ ᱴᱟᱦᱮᱱ ᱠᱟᱱᱟ! ᱴᱟᱦᱟᱞᱮ ᱩᱱ ᱨᱮ ᱫᱚ ᱩᱭᱦᱟᱹᱨ ᱢᱚᱱᱮ ᱨᱮ ᱛᱟᱦᱮᱸᱜ ᱠᱟᱱᱟ! ᱥᱱᱚᱴ ᱨᱮᱱᱟᱜ ᱥᱴᱮᱱᱰ ᱝᱟᱥᱴ ᱞᱮᱠᱟ! ᱢᱤᱫ ᱫᱚ ᱱᱚᱣᱟ ᱪᱮᱭᱱᱟᱞ ᱞᱮᱠᱟ ᱛᱟᱦᱮᱱ ᱠᱟᱱᱟ, ᱵᱟᱝ ᱵᱟᱰᱟᱭ ᱟᱠᱟᱱ ᱞᱮᱠᱟᱱ ᱛᱟᱦᱮᱜ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱛᱮ ᱱᱚᱣᱟ ᱪᱮᱭᱱᱚᱞ ᱓᱑ ᱰᱮᱥᱮᱢᱵᱚᱨ ᱒᱐᱐᱐ ᱨᱮ ᱞᱟᱱᱪ ᱮᱱᱟ! ᱛᱮᱦᱮᱧ ᱱᱚᱣᱟ ᱴᱤᱣᱤ ᱪᱮᱭᱱᱚᱞ ᱨᱮᱱᱟᱜ ᱡᱟᱭᱜᱟ ᱵᱮᱱᱟᱣ ᱮᱱᱟ, ᱟᱡᱽ ᱛᱟᱠ ᱫᱚ ᱢᱮᱰᱤᱭᱟ ᱥᱯᱮᱥ ᱨᱮ ᱦᱮᱡ ᱮᱱ ᱛᱟᱭᱟ ᱾ ᱟᱨ ᱟᱭᱢᱟ ᱜᱟᱱ ᱱᱭᱩᱡ ᱠᱷᱚᱵᱚᱨ ᱠᱚ ᱥᱟᱯᱲᱟᱣ ᱮᱫᱼᱟᱭ! ᱱᱤᱛ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱪᱮᱭᱱᱚᱞ ᱠᱟᱱᱟ ᱾
ᱭᱳᱨᱩᱵᱟ ᱯᱟᱹᱨᱥᱤ
ᱭᱳᱨᱩᱵᱟ ᱫᱚ ᱯᱟᱪᱮ ᱟᱯᱷᱨᱤᱠᱟ, ᱢᱩᱬᱩᱛ ᱫᱚ ᱠᱚᱧᱮᱼᱯᱟᱪᱮ ᱱᱟᱭᱡᱮᱨᱤᱭᱟ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱭᱳᱨᱩᱵᱟ ᱫᱚ ᱱᱚᱶᱟ ᱴᱚᱴᱷᱟ ᱨᱮᱱ ᱔.᱕ ᱠᱷᱚᱱ ᱕ ᱠᱳᱴᱤ ᱜᱟᱱ ᱭᱳᱨᱩᱵᱟ ᱦᱚᱲ ᱠᱚᱣᱟᱜ ᱠᱟᱱᱟᱢ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱟᱭᱢᱟ ᱯᱟᱹᱨᱥᱤ ᱨᱮᱱᱟᱜ ᱥᱮᱢᱞᱮᱫ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱨᱮᱱᱟᱜ ᱢᱤᱫ ᱢᱟᱱᱚᱠ ᱨᱩᱯ ᱛᱮ ᱱᱟᱭᱡᱮᱨᱤᱭᱟ ᱟᱨ ᱢᱤᱫ ᱢᱟᱱᱚᱠ ᱨᱩᱯ ᱛᱮ ᱵᱮᱱᱤᱱ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱱᱟᱭᱡᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱵᱮᱱᱤᱱ ᱨᱮᱱᱟᱜ ᱯᱟᱹᱨᱥᱤ  ᱛᱷᱚᱠ:ᱤᱨᱩᱵᱟ ᱛᱷᱚᱠ:ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ:ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱥᱳᱛᱷᱳ ᱯᱟᱹᱨᱥᱤ
ᱥᱳᱛᱷᱳ ᱥᱮ ᱥᱮᱥᱳᱛᱷᱳ  ᱫᱚ ᱥᱳᱛᱷᱳᱼᱛᱥᱣᱟᱱᱟ ᱜᱩᱥᱴᱤ ᱨᱮᱭᱟᱜ ᱢᱤᱫ ᱮᱛᱚᱢ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱩᱬᱩᱛ ᱞᱮᱥᱳᱛᱷᱳ ᱫᱤᱥᱚᱢ ᱨᱮᱱ ᱵᱟᱥᱳᱛᱷᱳ ᱦᱚᱲ ᱠᱚ ᱨᱚᱲᱼᱟ ᱾ ᱞᱮᱥᱳᱛᱷᱳ ᱨᱮᱫᱚ ᱱᱚᱣᱟ ᱢᱤᱫ ᱡᱟᱹᱛᱤᱭᱟᱹᱨᱤ ᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ; ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱑᱑ ᱜᱚᱴᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱱᱚᱣᱟ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ; ᱟᱨ ᱡᱤᱢᱵᱟᱵᱩᱭᱮ ᱨᱮᱭᱟᱜ ᱑᱖ ᱜᱚᱴᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮᱦᱚᱸ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱥᱚᱯᱷᱴᱣᱮᱨ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱠᱚᱧᱮ ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱮᱥᱳᱛᱷᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱤᱢᱵᱟᱵᱩᱭᱮ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱥᱤᱵᱽᱥᱟᱜᱚᱨ ᱦᱚᱱᱚᱛ
ᱥᱤᱵᱽᱥᱟᱜᱚᱨ ᱦᱚᱱᱚᱛ ᱫᱚ ᱮᱛᱚᱢ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱥᱤᱵᱽᱥᱟᱜᱚᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ᱾ ᱱᱟᱜᱟᱢᱤᱭᱟᱹ ᱴᱷᱟᱺᱭ ᱠᱚ ᱛᱮ ᱦᱚᱸ ᱱᱤᱭᱟᱹ ᱡᱟᱭᱜᱟ ᱫᱚ ᱠᱤᱥᱟᱹᱬ ᱜᱮᱭᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱒,᱖᱖᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱵᱟᱨᱭᱟ ᱦᱩᱰᱤᱧ ᱠᱷᱚᱱᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱥᱤᱵᱽᱥᱟᱜᱚᱨ ᱟᱨ ᱱᱟᱡᱤᱨᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱛᱮ ᱫᱚ ᱵᱽᱨᱟᱦᱢᱚᱯᱩᱛᱨᱚ ᱜᱟᱰᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱛᱮ ᱫᱚ ᱱᱟᱜᱟᱞᱮᱱᱰ ᱯᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱥᱚᱨᱟᱭ ᱫᱮᱣ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱟᱨ ᱯᱟᱪᱷᱮ ᱱᱟᱠᱷᱟ ᱛᱮ ᱫᱚ ᱡᱷᱟᱧᱡᱤ ᱜᱟᱰᱟ ᱛᱮ ᱜᱦᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱑᱕᱑,᱐᱕᱐ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱥᱟᱢᱟᱝ ᱛᱤᱢᱚᱨ ᱫᱤᱥᱚᱢ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱐᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱔᱓᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱙.᱓᱗% ᱾ ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱑ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱘᱑.᱓᱖% ᱾
ᱥᱟᱦᱤᱫᱽ ᱠᱟᱯᱩᱨ
ᱥᱟᱦᱤᱫᱽ ᱠᱟᱯᱩᱨ ᱡᱟᱱᱟᱢ ᱒᱕ ᱭᱟᱱ ᱯᱷᱮᱵᱩᱣᱟ.ᱨᱤ ᱑᱙᱘᱑), ᱦᱩᱭᱩᱜ ᱠᱟᱱᱟᱭ ᱢᱤᱫ ᱵᱷᱟᱨᱚᱛᱤᱭᱳ ᱮᱠᱴᱟᱨ ᱾ ᱩᱱᱤ ᱫᱚ ᱵᱳᱞᱤᱭᱩᱰ ᱦᱤᱱᱫᱤ ᱯᱷᱤᱞᱢᱥ ᱠᱚᱨᱮ ᱵᱟ.ᱲᱛᱤᱭ ᱩᱫᱮᱞ ᱟᱠᱟᱫᱟ ᱾ ᱡᱷᱟᱠᱟᱥ ᱪᱩᱨᱤᱛ ᱨᱮ ᱩᱫᱩᱜ ᱥᱚᱫᱚᱨ ᱠᱷᱟ.ᱛᱤᱨ ᱯᱩᱭᱞᱩ ᱞᱮᱠᱟᱛᱮ ᱫᱟᱣ ᱮ ᱧᱟᱢ ᱞᱮᱫᱟ ᱾ ᱩᱱᱤ ᱩᱱ ᱚᱠᱛᱚ ᱠᱷᱚᱱ ᱜᱮ ᱛᱟᱯᱟᱢᱟᱱ ᱪᱚᱞᱚᱱ-ᱪᱤᱛᱟ.ᱨ ᱟᱨ ᱞᱟᱸᱫᱟᱼᱟᱱ ᱪᱚᱞᱚᱱᱼᱪᱤᱛᱟ.ᱨ ᱠᱚᱨᱮ ᱦᱚᱸ ᱫᱟᱣ ᱮ ᱧᱟᱢ ᱞᱮᱫᱟ ᱾ ᱚᱱᱟ ᱨᱤᱱ ᱧᱟᱧᱟᱢᱤᱭᱟ. ᱞᱮᱠᱟᱛᱮ ᱟᱭᱢᱟ ᱞᱮᱠᱟᱱ ᱥᱤᱨᱯᱟ. ᱥᱚᱢᱮᱛ, ᱯᱮᱭᱟ (᱓) ᱯᱷᱤᱞᱤᱢᱯᱷᱟᱨ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾
ᱥᱟᱦᱤᱫᱽ ᱠᱟᱯᱩᱨ ᱫᱚ actors ᱯᱚᱝᱠᱚᱡᱽ ᱠᱟᱯᱩᱨ ᱟᱨ ᱱᱤᱞᱤᱢᱟ ᱟᱡᱤᱢ ᱨᱤᱱ ᱦᱚᱯᱚᱱ ᱠᱟᱱᱟᱭ ᱾ ᱠᱟᱯᱩᱨ ᱟᱜ ᱩᱢᱮᱨ ᱡᱮᱠᱷᱚᱱ ᱓ ᱥᱮᱨᱢᱟ ᱩᱱᱨᱮ ᱟᱡ ᱨᱤᱱ ᱮᱸᱜᱟᱛᱼᱟᱯᱟᱛ ᱫᱚ ᱡᱩᱨᱤᱼᱡᱚᱛᱟ ᱥᱟ.ᱜᱟ.ᱭ ᱠᱤᱱ ᱛᱚᱯᱟᱜ ᱞᱮᱫᱟ ᱾ ᱵᱟᱯᱟᱜᱽ ᱛᱟᱭᱚᱢ ᱠᱟᱯᱩᱨ ᱫᱚ ᱮᱸᱜᱟᱛ ᱥᱟᱣ ᱮ ᱛᱟᱸᱦᱮᱭᱮᱱᱟ ᱾ ᱑᱐ ᱥᱮᱨᱢᱟ ᱩᱢᱮᱨ ᱨᱮ ᱥᱟᱦᱤᱫᱽ ᱫᱚ ᱮᱸᱜᱟᱛ ᱥᱟᱶ ᱢᱩᱢᱵᱟᱭ ᱛᱮᱭ ᱦᱮᱡ ᱮᱱᱟ ᱾ ᱚᱸᱰᱮ ᱩᱱᱤ ᱫᱚ ᱥᱤᱭᱟᱢᱚᱠ ᱫᱟᱵᱷᱟᱨ'ᱟᱜ ᱮᱱᱮᱡ ᱮᱠᱟᱰᱮᱢᱤ ᱨᱮ ᱥᱮᱞᱮᱫ ᱮᱱᱟᱭ ᱾ ᱑᱙᱙᱐ ᱥᱟ.ᱦᱤᱛᱨᱮ ᱢᱤᱫᱼᱵᱟᱨ ᱪᱚᱞᱚᱱ ᱼᱪᱤᱛᱟ.ᱨ ᱠᱚᱨᱮ ᱜᱚᱸᱜᱲᱚ ᱮᱱᱮᱡᱤᱭᱟ. ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱛᱟᱭᱚᱢ ᱫᱟᱨᱟᱢ ᱥᱟᱦᱤᱫᱽ ᱫᱚ ᱥᱮᱨᱮᱧ ᱵᱷᱤᱰᱤᱭᱳᱣ ᱟᱨ ᱥᱟ.ᱜᱤᱧ ᱧᱮᱧᱮᱞᱚᱢ ᱨᱮᱱᱟᱜ ᱛᱚᱞᱟᱥ ᱡᱚᱝ ᱵᱮᱣᱨᱟ ᱠᱚᱨᱮ ᱦᱚᱸᱭ ᱠᱟ.ᱢᱤ ᱵᱟᱲᱟ ᱞᱮᱫᱟ ᱾ ᱒᱐᱐᱓ ᱥᱟ.ᱦᱤᱛ ᱨᱮ ᱤᱥᱚᱠ ᱵᱷᱤᱥᱚᱠ, ᱧᱩᱛᱩᱢᱟᱱ ᱢᱤᱫᱴᱟ.ᱝ ᱡᱷᱟᱠᱟᱥ ᱞᱟᱸᱫᱟ ᱦᱟ.ᱴᱤᱧ ᱪᱚᱞᱚᱱᱼᱪᱤᱛᱟ.ᱨ ᱨᱮ, ᱯᱩᱭᱞᱩ ᱢᱩᱬᱩᱛ ᱪᱩᱨᱤᱛ ᱨᱮᱱᱟᱜ ᱮᱠᱴᱚᱨ ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱪᱚᱞᱚᱱᱼᱪᱤᱛᱟ.ᱨ ᱫᱚ ᱥᱞᱤᱯᱟᱨ ᱦᱤᱴ ᱞᱮᱱᱟ ᱾ ᱱᱚᱣᱟ ᱪᱤᱛᱟ.ᱨ ᱨᱮ ᱨᱩᱞ ᱠᱟᱛᱮ ᱩᱱᱤ ᱯᱷᱤᱞᱤᱢᱯᱷᱟᱨ ᱧᱩᱛᱩᱢᱟᱱ ᱠᱚᱲᱟ ᱱᱟᱣᱟ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾ ᱱᱤᱭᱟ. ᱛᱟᱭᱚᱢ ᱒᱐᱐᱖ ᱥᱟ.ᱦᱤᱛ ᱨᱮ ᱵᱤᱵᱟᱦᱚ ᱧᱩᱛᱩᱢᱟᱱ ᱪᱚᱞᱚᱱᱼ ᱪᱤᱛᱟ.ᱨ ᱫᱚ ᱵᱟ.ᱱᱤᱡ ᱞᱮᱠᱟᱛᱮ ᱟ.ᱰᱤ ᱩᱥᱛ.ᱭ ᱠᱟ.ᱣᱰᱤ ᱠᱚ ᱡᱟᱣᱨᱟ ᱞᱮᱱᱟ ᱾
᱒᱐᱐᱗ ᱥᱟ.ᱦᱤᱛ ᱨᱮ ᱤᱢᱛᱤᱭᱟᱡᱽ ᱟᱞᱤ ᱟᱜ ᱡᱷᱟᱠᱟᱥ ᱞᱟᱸᱫᱟ ᱦᱟ.ᱴᱤᱧ ᱪᱚᱞᱚᱱᱼᱪᱤᱛᱟ.ᱨ ᱡᱟᱵᱽ ᱩᱭ ᱢᱤᱴᱨᱮ ᱢᱤᱫ ᱱᱟᱯᱟᱭ ᱪᱩᱨᱤᱛ ᱟᱱᱟᱜ ᱮ ᱠᱟ.ᱢᱤ ᱞᱮᱫᱟ ᱾ ᱒᱐᱐᱙ ᱥᱟ.ᱦᱤᱛ ᱨᱮ ᱵᱷᱤᱥᱟᱞ ᱵᱷᱚᱨᱫᱣᱟᱡᱽ'ᱟᱜ ᱠᱮᱯᱟᱨ ᱛᱷᱤᱞᱟᱨ ᱠᱟᱢᱤᱱᱮ ᱪᱚᱞᱚᱱᱼ ᱪᱤᱛᱟᱹᱨ ᱨᱮ ᱡᱚᱲᱟ ᱜᱤᱫᱽᱨᱟᱹ ᱨᱤᱱ ᱵᱚᱞᱚ ᱵᱚᱭᱦᱟ ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱱᱤᱭᱟ. ᱛᱟᱭᱚᱢ ᱜᱮ ᱟᱨᱦᱚᱸ ᱟᱡᱟᱜ ᱠᱟ.ᱣᱰᱤ ᱢᱩᱨᱟ.ᱣ ᱨᱮᱱᱟᱜ ᱱᱟᱥᱮ ᱚᱵᱷᱟᱵᱽ ᱧᱩᱨ ᱮᱱᱟ ᱾ ᱤᱱᱟ. ᱢᱩᱦᱤᱢ ᱚᱠᱛᱚ ᱨᱮ ᱒᱐᱑᱓ ᱥᱟ.ᱦᱤᱛ ᱨᱮ ᱛᱟᱯᱟᱢᱟᱱ ᱪᱚᱞᱚᱱᱼᱪᱤᱛᱟᱹᱨ ᱟᱨ.ᱨᱟᱡᱽᱠᱩᱢᱟᱨ ᱨᱮᱦᱚᱸᱭ ᱠᱟ.ᱢᱤ ᱠᱮᱫᱟ ᱾ ᱛᱟᱭᱚᱢ ᱫᱟᱨᱟᱢ ᱱᱚᱣᱟ ᱜᱮ ᱟᱡᱟᱜ ᱠᱟ.ᱣᱰᱤ ᱢᱩᱨᱟ.ᱭ ᱫᱚᱭ ᱦᱟᱢᱟᱞ ᱞᱮᱫᱟ ᱾ ᱒᱐᱑᱔ ᱥᱟ.ᱦᱤᱛ ᱨᱮ ᱥᱟᱦᱤᱫᱽ ᱫᱚ ᱵᱷᱤᱥᱟᱞ ᱵᱷᱚᱨᱫᱣᱟᱡᱽ ᱟ.ᱰᱤ ᱧᱩᱛᱩᱢᱟᱱ ᱰᱨᱟᱢᱟ ᱪᱚᱞᱚᱱᱼᱪᱤᱛᱟᱹᱨ ᱨᱮ ᱦᱮᱞᱢᱮᱴ ᱟᱜ ᱪᱩᱨᱤᱛ ᱨᱮ ᱦᱟᱭᱫᱟᱨ ᱪᱚᱞᱚᱱᱼᱪᱤᱛᱟᱹᱨ ᱧᱩᱛᱩᱢᱟᱱ ᱴᱷᱟᱶ ᱨᱮᱭ ᱨᱟᱠᱟᱵ ᱞᱮᱫᱟ ᱾ ᱚᱱᱟ ᱪᱚᱞᱚᱱᱼᱪᱤᱛᱟᱹᱨ ᱠᱷᱟ.ᱛᱤᱨ ᱟ.ᱰᱤ ᱢᱟᱨᱟᱝ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾ ᱒᱐᱑᱖ ᱥᱟ.ᱦᱤᱛ ᱨᱮ ᱵᱩᱞ ᱥᱮᱨᱮᱧ ᱥᱤᱠᱟ.ᱨᱤᱭᱟ. ᱞᱮᱠᱟᱛᱮ ᱩᱲᱛᱟ ᱯᱟᱸᱧᱡᱟᱵᱽ ᱪᱚᱞᱚᱱᱼᱪᱤᱛᱟᱹᱨ ᱨᱮ ᱟ.ᱰᱤ ᱦᱩᱞᱟ. ᱪᱚᱢᱠᱟᱣ ᱞᱮᱫᱟᱭ ᱟᱨ ᱚᱱᱟ ᱠᱷᱟᱹᱛᱤᱨ ᱱᱟᱯᱟᱭ ᱮᱠᱴᱚᱨ ᱞᱮᱠᱟᱛᱮ ᱥᱟᱨᱦᱟᱣ ᱥᱤᱨᱯᱟ.ᱭ ᱧᱟᱢ ᱞᱮᱫᱟ ᱾ ᱤᱱᱟ. ᱵᱮᱜᱚᱨ ᱦᱚᱸ ᱒᱐᱑᱘ ᱥᱟ.ᱦᱤᱛ ᱨᱮ ᱯᱚᱫᱽᱢᱟᱵᱷᱟᱛ ᱟᱨ ᱒᱐᱑᱙ ᱥᱟ.ᱦᱤᱛ ᱨᱮ ᱠᱚᱵᱤᱨ ᱥᱤᱝ ᱧᱩᱛᱩᱢᱟᱱ ᱪᱚᱞᱚᱱᱼᱪᱤᱛᱟᱹᱨ ᱠᱚᱨᱮ ᱦᱚᱸ ᱟᱡᱟᱜ ᱮᱱᱮᱢ ᱫᱚ ᱟ.ᱰᱤ ᱢᱟᱨᱟᱝ ᱾
ᱴᱚᱠᱤᱭᱳ
ᱴᱚᱠᱤᱭᱳ ᱫᱚ ᱡᱟᱯᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ᱾ ᱱᱚᱰᱮ ᱫᱚ ᱡᱟᱯᱟᱱ ᱥᱚᱨᱠᱟᱨ ᱟᱨ ᱥᱚᱢᱨᱟᱴ ᱠᱚ ᱛᱟᱦᱮᱸᱱᱟ᱾ ᱴᱚᱠᱤᱭᱳ ᱫᱚ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱨᱮᱭᱟᱜ ᱢᱩᱬ ᱫᱤᱯ ᱦᱚᱱᱥᱩᱸ, ᱤᱡᱩ ᱟᱨ ᱚᱜᱟᱥᱟᱣᱟᱨᱟ ᱨᱮ ᱢᱮᱱᱟᱜ-ᱟ᱾ ᱥᱮᱫᱟᱭ ᱫᱚ ᱱᱚᱶᱟ ᱮᱰᱚ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ᱾
ᱩᱛᱱᱟᱹᱣ ᱠᱟᱛᱷᱟ
ᱴᱚᱠᱤᱭᱳ ᱫᱚ ᱢᱟᱬᱟᱝ ᱮᱰᱚ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱜᱟᱰᱟ ᱰᱷᱤᱯ᱾ ᱑᱘᱖᱘ ᱥᱟᱞ ᱨᱮ ᱡᱚᱠᱷᱚᱱ ᱱᱚᱶᱟ ᱢᱮᱡᱤ ᱨᱮᱭᱟᱜ ᱨᱟᱡᱽᱜᱟᱲ ᱦᱩᱭ ᱮᱱᱟ ᱱᱚᱶᱟ ᱫᱚ ᱴᱚᱠᱤᱭᱳ ᱠᱚ ᱧᱩᱛᱩᱢ ᱠᱮᱜ-ᱟ᱾ ᱩᱱᱡᱷᱚᱜ ᱫᱚ ᱱᱚᱶᱟ ᱴᱚᱠᱮᱭᱤ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱪᱟᱭᱱᱟ ᱯᱟᱹᱨᱥᱤ ᱛᱮᱫᱚ ᱱᱚᱶᱟ ᱴᱚᱤᱭᱚ ᱠᱚ ᱞᱟᱹᱭᱮᱫ ᱛᱟᱦᱮᱸᱫ᱾ ᱛᱤᱱᱟᱝ ᱜᱟᱱ ᱤᱸᱝᱞᱤᱥ ᱵᱮᱣᱨᱟ ᱥᱟᱠᱟᱢ ᱨᱮ ᱱᱚᱶᱟ ᱫᱚ ᱴᱚᱠᱮᱭᱤ ᱠᱚ ᱚᱞᱮᱫ ᱛᱟᱦᱮᱸᱫ᱾ ᱱᱮᱛᱟᱨ ᱫᱚ ᱱᱚᱶᱟ ᱴᱚᱠᱮᱭᱤ ᱟᱹᱲᱟᱹ ᱵᱟᱭ ᱪᱟᱹᱞᱩᱜ ᱠᱟᱱᱟ᱾ ᱥᱟᱴᱚ ᱱᱩᱵᱩᱦᱤᱨᱚᱭ ᱚᱞ ᱟᱠᱟᱫ ᱦᱩᱱᱰᱩ ᱦᱤᱥᱠᱩ (ᱢᱤᱫᱚᱜ ᱨᱮᱭᱟᱜ ᱡᱚᱡᱚᱱᱟ) ᱯᱩᱛᱷᱤ ᱨᱮ ᱑᱘᱑᱓ ᱥᱟᱞ ᱨᱮ ᱱᱚᱶᱟ ᱨᱮᱭᱟᱜ ᱧᱩᱛᱩᱢ ᱫᱚ ᱴᱚᱠᱤᱭᱳ ᱫᱚᱦᱚᱭ ᱞᱟᱹᱜᱤᱫ ᱯᱨᱚᱥᱛᱟᱵᱽ ᱦᱮᱡ ᱞᱮᱱᱟ᱾
ᱮᱰᱚ ᱚᱢᱚᱲ (᱑᱘᱖᱙ ᱠᱷᱚᱱ ᱢᱟᱬᱟᱝ)
ᱴᱚᱠᱤᱭᱳ ᱫᱚ ᱢᱤᱫᱴᱟᱝ ᱦᱩᱰᱤᱧ ᱟᱹᱛᱩ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱮᱰᱚ᱾
ᱥᱮᱪᱮᱫ
ᱴᱚᱠᱤᱭᱳ ᱨᱮᱫᱚ ᱟᱹᱰᱤ ᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱤᱨᱫᱟᱹᱜᱟᱲ, ᱵᱟᱹᱱᱤᱡᱽ ᱵᱤᱨᱫᱟᱹᱜᱟᱲ ᱢᱮᱱᱟᱜ-ᱟ᱾ ᱟᱹᱰᱤ ᱜᱟᱱ ᱡᱟᱯᱟᱱᱤᱡᱽ ᱟᱨ ᱯᱚᱨᱛᱩᱜᱤᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱴᱚᱠᱤᱭᱳ ᱨᱮ ᱢᱮᱱᱟᱜ-ᱟ᱾
ᱵᱚᱞᱨᱟᱢᱯᱩᱨ, ᱪᱷᱚᱛᱛᱤᱥᱜᱚᱲ
ᱵᱚᱞᱨᱟᱢᱯᱩᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱵᱚᱞᱨᱟᱢᱯᱩᱨᱼᱨᱟᱢᱟᱱᱩᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱤᱫ ᱫᱷᱩᱸᱫᱽ ᱥᱚᱦᱚᱨ ᱠᱟᱱᱟ, ᱟᱫᱚ ᱱᱤᱭᱟᱹ ᱱᱟᱶᱟ ᱛᱷᱟᱯᱚᱱ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱧᱩᱛᱩᱢ ᱮᱢ ᱠᱟᱛᱮ ᱛᱟᱭᱚᱢ ᱦᱚᱲ ᱮᱞ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱣ ᱮᱱᱟ ᱾ ᱱᱚᱣᱟ ᱯᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱟᱭᱯᱩᱨ ᱠᱷᱚᱱ ᱔᱔᱑ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱱᱚᱣᱟ ᱟᱢᱵᱤᱠᱟᱯᱩᱨ, ᱨᱟᱢᱟᱱᱩᱡᱽᱜᱚᱸᱡᱽ, ᱠᱩᱥᱢᱤ ᱟᱨ ᱯᱨᱚᱛᱟᱯᱯᱩᱨ ᱟᱨ ᱨᱟᱡᱽᱯᱩᱨ ᱡᱚᱲᱟᱣᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱡᱚᱸᱠᱥᱚᱱ ᱠᱟᱱᱟ ᱾
ᱥᱚᱲᱚᱠ
ᱵᱚᱞᱨᱟᱢᱯᱩᱨ ᱨᱮ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱨᱮᱴ ᱢᱮᱱᱟᱭᱟ ᱟᱨ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱥᱚᱦᱚᱨ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱔᱓ ᱫᱚ ᱜᱟᱲᱣᱟ ᱡᱷᱟᱨᱠᱷᱚᱸᱰ ᱟᱨ ᱟᱢᱵᱤᱠᱟᱯᱩᱨ ᱪᱷᱚᱛᱛᱤᱥᱜᱚᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱨᱟᱢᱟᱱᱩᱡᱽᱜᱚᱸᱡᱽ ᱫᱚ ᱜᱟᱲᱣᱟ ᱥᱮᱦᱮᱫ ᱛᱮ ᱡᱷᱟᱨᱠᱷᱚᱸᱰ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱫᱚ ᱡᱷᱟᱞᱟᱨᱤᱭᱟᱹ → ᱨᱟᱡᱽᱯᱩᱨ → ᱵᱟᱜᱷᱤᱢᱟ -> ᱟᱢᱵᱤᱠᱟᱯᱩᱨ ᱞᱮᱠᱟᱛᱮ ᱟᱢᱵᱤᱠᱟᱯᱩᱨ, ᱥᱤᱧᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞ
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱟᱢᱵᱤᱠᱟᱯᱩᱨ ᱟᱨ ᱜᱟᱲᱣᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:Community development blocks in Balrampur district, Chhattisgarh ᱛᱷᱚᱠ:Community development blocks in Chhattisgarh ᱛᱷᱚᱠ:ᱵᱚᱞᱨᱟᱢᱯᱩᱨ ᱦᱚᱱᱚᱛ, ᱪᱷᱚᱛᱛᱤᱥᱜᱚᱲ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱢᱮᱫᱤᱱᱤᱯᱩᱨ ᱞᱚ ᱠᱚᱞᱮᱡᱽ
ᱢᱮᱫᱤᱱᱤᱯᱩᱨ ᱞᱚ ᱠᱚᱞᱮᱡᱽ ᱫᱚ ᱢᱤᱫ ᱞᱚ ᱠᱚᱞᱮᱡᱽ ᱠᱟᱱᱟ, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱮᱫᱤᱱᱤᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱢᱚᱬᱮ ᱥᱮᱨᱢᱟ ᱨᱮᱭᱟᱜ ᱵᱮᱪᱟᱞᱟᱨ ᱚᱯᱷ ᱞᱚ ᱰᱤᱜᱽᱨᱤ ᱟᱨ ᱯᱮ ᱥᱮᱨᱢᱟ ᱨᱮᱭᱟᱜ ᱥᱴᱮᱱᱰᱮᱞᱚᱱ ᱮᱞᱮᱞ.ᱵᱤ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱠᱚᱨᱤᱢᱜᱚᱸᱡᱽ
ᱠᱚᱨᱤᱢᱜᱚᱸᱡᱽ  ᱫᱚ ᱥᱤᱧᱚᱛ ᱨᱮᱱᱟᱜ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱨᱤᱢᱜᱚᱸᱡᱽ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱕᱖,᱘᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱘,᱔᱗᱓ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱒᱘,᱓᱘᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱫᱚ ᱔,᱙᱔᱖ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱨᱤᱢᱜᱚᱸᱡᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱖.᱓᱕% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱗.᱙᱑% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱘᱔.᱗᱘% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱙᱙᱖ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱫᱚ ᱑᱒,᱒᱓᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾
ᱨᱟᱡᱽᱟᱹᱨᱤ
ᱠᱚᱨᱤᱢᱜᱚᱸᱡᱽ ᱨᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ: ᱠᱚᱨᱤᱢᱜᱚᱸᱡᱽ ᱠᱚᱧᱮ ᱟᱨ ᱠᱚᱨᱤᱢᱜᱚᱸᱡᱽ ᱮᱛᱚᱢ, ᱵᱚᱫᱚᱨᱯᱩᱨ, ᱯᱟᱛᱷᱚᱨᱠᱚᱸᱰᱤ ᱟᱨ ᱨᱟᱛᱟᱵᱟᱨᱤ; ᱱᱚᱣᱟ ᱫᱚ ᱡᱚᱛᱚ ᱠᱚᱨᱤᱢᱜᱚᱸᱡᱽ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱟᱱᱡᱟᱱᱤᱭᱟ
ᱛᱟᱱᱡᱟᱱᱤᱭᱟ (/ˌtænzəˈniːə/), ᱫᱚ ᱯᱩᱨᱩᱵᱽ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱟᱹᱢ ᱠᱟᱱᱟ ᱾ ᱱᱚᱶᱟ ᱫᱤᱥᱟᱹᱢ ᱨᱮ ᱑᱐᱐ ᱜᱚᱴᱟᱝ ᱯᱟᱹᱨᱥᱤ ᱢᱮᱱᱟᱜᱼᱟ ᱾ ᱫᱟᱨ-ᱮᱥ-ᱥᱟᱞᱟᱢ ᱫᱚ ᱫᱤᱥᱟᱹᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱵᱟᱡᱟᱨ ᱥᱚᱦᱚᱨ ᱟᱨ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾
ᱱᱟᱜᱟᱢ
᱑᱙᱖᱔ ᱥᱮᱨᱢᱟ ᱨᱮ ᱛᱟᱝᱜᱟᱱᱤᱠᱟ ᱟᱨ ᱡᱟᱸᱡᱤᱵᱟᱨ ᱱᱚᱶᱟ ᱠᱤᱱ ᱵᱟᱨᱮᱭᱟ ᱫᱤᱥᱟᱹᱢ ᱢᱮᱥᱟ ᱠᱟᱛᱮ ᱛᱟᱱᱡᱟᱱᱤᱭᱟ ᱛᱮᱭᱟᱨ ᱟᱠᱟᱱᱟ ᱾ ᱛᱟᱝᱜᱟᱱᱤᱠᱟᱨ ᱛᱟᱱ ᱟᱨ ᱡᱟᱸᱡᱤᱵᱟᱨᱮᱨ ᱡᱟᱱ ᱱᱚᱶᱟ ᱠᱤᱱᱟᱜ ᱢᱮᱥᱟ ᱛᱮ ᱛᱟᱱᱡᱟᱱᱤᱭᱟ ᱧᱩᱛᱩᱢ ᱫᱚ ᱫᱚᱦᱚ ᱦᱩᱭ ᱟᱠᱟᱱᱟ ᱾ ᱱᱚᱸᱰᱮ ᱫᱚ ᱥᱮᱫᱟᱭ ᱠᱷᱚᱱ ᱜᱮ ᱟᱹᱰᱤᱜᱟᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚ
ᱛᱟᱱᱡᱟᱱᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 947,303 km2(365,756 sq mi)᱾ ᱩᱛᱟᱹᱨ ᱱᱟᱠᱷᱟ ᱨᱮ ᱠᱮᱱᱤᱭᱟ ᱟᱨ ᱩᱜᱟᱱᱰᱟ, ᱯᱩᱨᱩᱵᱽ ᱱᱟᱠᱷᱟ ᱨᱮ ᱵᱷᱟᱨᱚᱛ ᱢᱚᱦᱟ ᱫᱚᱨᱮᱭᱟ, ᱫᱟᱹᱠᱷᱤᱱ ᱥᱮᱫ ᱨᱮ ᱢᱳᱡᱟᱢᱵᱤᱠ, ᱢᱟᱞᱟᱩᱭ ᱟᱨ ᱡᱟᱢᱵᱤᱭᱟ, ᱯᱟᱹᱪᱷᱤᱢ ᱥᱮᱫ ᱨᱮ ᱠᱚᱝᱜᱳ, ᱵᱩᱨᱩᱱᱰᱤ ᱟᱨ ᱨᱩᱣᱟᱱᱰᱟ ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱱᱚᱶᱟ ᱫᱤᱥᱟᱹᱢ ᱨᱮ ᱑᱐᱐ ᱜᱚᱴᱟᱝ ᱯᱟᱹᱨᱥᱤ ᱪᱟᱹᱞᱩ ᱢᱮᱱᱟᱜᱼᱟ ᱾ ᱱᱚᱶᱟ ᱫᱤᱥᱟᱹᱢ ᱨᱮᱱᱟᱜ ᱥᱚᱠᱟᱨᱤ ᱯᱟᱹᱨᱥᱤ ᱫᱚ ᱵᱟᱹᱱᱩᱜᱼᱟ ᱾
ᱟᱹᱨᱤᱪᱟᱹᱞᱤ
ᱛᱟᱱᱡᱟᱱᱤᱭᱟ ᱨᱮᱱᱟᱜ ᱥᱟᱶᱦᱮᱫ ᱟᱨ ᱞᱟᱹᱭ ᱞᱟᱠᱪᱟᱨ ᱫᱚ ᱢᱚᱪᱟ ᱠᱟᱛᱷᱟ ᱛᱮᱜᱮ ᱡᱟᱹᱥᱛᱤ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱸᱰᱮ ᱫᱚ ᱯᱚᱛᱚᱵ ᱫᱚ ᱠᱚᱢᱜᱮᱠᱚ ᱯᱟᱲᱦᱟᱜᱼᱟ ᱾ ᱡᱟᱸᱦᱟᱸ ᱯᱚᱛᱚᱵ ᱠᱚ ᱧᱟᱢᱚᱜᱼᱟ ᱚᱱᱟ ᱠᱚ ᱦᱚᱸ ᱟᱭᱢᱟ ᱟᱭᱢᱟ ᱠᱟᱹᱣᱰᱤ ᱛᱮ ᱠᱤᱨᱤᱧ ᱦᱟᱛᱟᱣ ᱦᱩᱭᱩᱜᱼᱟ ᱾ ᱱᱚᱸᱰᱮ ᱫᱚ ᱟᱹᱰᱤᱜᱟᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱳᱣᱟᱜ ᱱᱟᱱᱟ ᱦᱩᱱᱟᱹᱨ ᱟᱹᱨᱤᱪᱟᱹᱞᱤ ᱢᱟᱱᱟᱣ ᱦᱩᱭᱩᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ
ᱥᱟᱛᱯᱚᱣᱴᱤᱭᱟ, ᱦᱟᱴᱵᱟᱫᱽᱲᱟ (ᱳᱰᱤᱥᱟ)
ᱥᱟᱛᱯᱚᱣᱴᱤᱭᱟ (Satpautia) ᱵᱟᱝᱢᱟ ᱥᱟᱛᱯᱩᱦᱴᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱗᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱖᱒᱗ ᱜᱚᱴᱟᱝ ᱠᱚᱲᱟ ᱟᱨ ᱖᱒᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱒᱕᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱕᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑ᱹ᱘᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱖᱒᱗ ᱜᱚᱴᱟᱝ ᱠᱚᱲᱟ ᱟᱨ ᱖᱒᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱙᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱓ᱹ᱕᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱕ᱹ᱘᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱑ᱹ᱗᱑ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱩᱥᱩᱢᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱒ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱟᱴᱣᱟ ᱑ ᱵᱚᱱᱚᱛ
ᱠᱟᱴᱣᱟ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱴᱣᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱠᱟᱴᱣᱟ ᱑ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ ᱥᱨᱤᱠᱷᱚᱸᱰᱟ 23.596°N, 88.084°W ᱨᱮ ᱢᱮᱱᱟᱜᱼᱟ ᱾
ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱢᱤᱫ ᱴᱷᱟᱶ ᱨᱮ ᱵᱷᱟᱜᱤᱨᱛᱷᱤ ᱯᱟᱨᱚᱢ ᱱᱟᱫᱤᱭᱟ ᱦᱚᱱᱚᱛ ᱨᱮ ᱠᱟᱞᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱟᱨ ᱮᱛᱚᱢ ᱨᱮᱱᱟᱜ ᱴᱷᱟᱶ ᱨᱮ ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱢᱚᱱᱛᱮᱥᱚᱨ ᱟᱨ ᱯᱟᱪᱮ ᱨᱮ ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱘.᱙᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱖᱖ ᱜᱚᱴᱟᱝ ᱢᱚᱣᱡᱟ ᱟᱨ ᱘᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱟᱴᱣᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱴᱣᱟ ᱨᱮ ᱢᱮᱱᱟᱜᱼᱟ ᱾
ᱠᱟᱴᱣᱟ ᱑ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱟᱞᱚᱢᱯᱩᱨ, ᱜᱤᱫᱷᱜᱨᱟᱢ, ᱜᱳᱭ, ᱠᱚᱨᱚᱡᱽᱜᱨᱟᱢ, ᱠᱷᱚᱡᱩᱨᱰᱤᱦᱤ, ᱠᱳᱥᱤᱜᱨᱟᱢ, ᱥᱟᱨᱟᱜᱨᱟᱢ, ᱥᱨᱤᱠᱷᱚᱸᱰᱟ ᱟᱨ ᱥᱩᱫᱽᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱗᱓,᱐᱘᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱖᱖,᱖᱑᱔ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱖,᱔᱗᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱙,᱐᱘᱗ (᱕᱑%) ᱠᱚᱲᱟ ᱟᱨ ᱘᱔,᱐᱐᱐ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱐,᱐᱑᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱔,᱗᱓᱑ (᱓᱑.᱖᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑,᱐᱒᱕ (᱐.᱖᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱚᱱᱩᱦᱟᱴ (᱖,᱔᱗᱓) ᱾
ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱩᱨᱯᱩᱱᱤ (᱖,᱒᱕᱖), ᱥᱨᱤᱠᱷᱚᱸᱰᱟ (᱑᱘,᱓᱙᱔), ᱡᱟᱡᱤᱜᱨᱟᱢ (᱔,᱔᱗᱑), ᱠᱷᱚᱡᱩᱨᱰᱤᱦ (᱑᱑,᱕᱘᱐), ᱥᱩᱫᱽᱯᱩᱨ (᱗,᱓᱒᱘), ᱠᱚᱨᱚᱡᱽᱜᱨᱟᱢ (᱘,᱘᱐᱐), ᱵᱚᱸᱰᱢᱩᱨᱟ (᱘,᱐᱗᱔), ᱜᱚᱱᱯᱷᱩᱞᱤᱭᱟ (᱕,᱑᱕᱐), ᱜᱩᱨᱥᱩᱢᱵᱟ (᱕,᱒᱗᱖), ᱠᱮᱭᱛᱷᱚᱱ (᱗,᱑᱐᱑) ᱟᱨ ᱜᱤᱫᱷᱜᱨᱟᱢ (᱔,᱗᱘᱑) ᱾
ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱞᱚᱢᱯᱩᱨ (᱒,᱗᱗᱔) ᱟᱨ ᱠᱟᱥᱤᱜᱨᱟᱢ (᱓,᱘᱑᱔) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱗,᱖᱙᱘ ᱜᱚᱴᱟᱝ (᱗᱐.᱓᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱙,᱕᱐᱖ (᱗᱕.᱔᱑%) ᱠᱚᱲᱟ ᱟᱨ ᱔᱘,᱑᱙᱒ (᱖᱔.᱙᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱐.᱔᱒% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱒᱑,᱗᱒᱗ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱗᱐.᱓᱓% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱕᱐,᱙᱐᱙ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱒᱙.᱔᱑% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱒᱒᱘ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱐᱓% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱒᱒᱓ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱐᱓% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱖᱘% ᱫᱚ ᱵᱟᱝᱞᱟ ᱟᱨ ᱑.᱒᱓% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱗ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱮᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱱᱫᱮᱞ-ᱠᱟᱴᱣᱟ ᱪᱟᱸᱜᱟ ᱞᱟᱭᱤᱱ ᱨᱮ ᱵᱟᱨᱦᱟᱨᱣᱟ-ᱚᱡᱤᱢᱜᱚᱸᱡᱽ-ᱠᱟᱴᱣᱟ ᱞᱩᱯ ᱥᱟᱞᱟᱜ ᱧᱟᱯᱟᱢᱟ ᱾
ᱵᱚᱨᱫᱷᱚᱢᱟᱱ-ᱠᱟᱴᱣᱟ ᱞᱟᱭᱤᱱ ᱫᱚ ᱱᱮᱨᱳ ᱜᱮᱡᱽ ᱠᱷᱚᱱ ᱤᱞᱮᱠᱨᱤᱯᱷᱤᱰ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱠᱟᱛᱮ ᱛᱟᱭᱚᱢ ᱫᱚ ᱑᱒ ᱡᱟᱱᱩᱣᱟᱨᱤ ᱒᱐᱑᱘ ᱥᱟᱞ ᱨᱮ ᱫᱤᱥᱩᱣᱟ ᱠᱚ ᱞᱟᱹᱜᱤᱫ ᱡᱷᱤᱡ ᱮᱱᱟ ᱾
ᱢᱮᱠᱞᱤᱭᱳᱰ ᱞᱟᱭᱤᱴ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱭᱮᱱ ᱟᱨ ᱪᱟᱪᱞᱟᱣ ᱱᱮᱨᱳ ᱜᱮᱡᱽ ᱒ ᱯᱷᱤᱴ ᱖ ᱤᱸᱪ (᱗᱖᱒ ᱢᱤᱞᱤᱢᱤᱴᱚᱨ) ᱚᱦᱢᱚᱫᱽᱯᱩᱨ ᱠᱟᱴᱣᱟ ᱨᱮᱞᱣᱮ ᱫᱚ ᱒᱐᱑᱓ ᱥᱟᱞ ᱠᱷᱚᱱ ᱥᱤᱧᱚᱛᱤᱭᱟᱹ ᱨᱮ ᱦᱚᱛᱮᱛᱮ ᱑,᱖᱗᱖ ᱢᱤᱞᱤᱢᱤᱴᱚᱨ (᱕ ᱯᱷᱤᱴ ᱖ ᱤᱸᱪ) ᱨᱮ ᱵᱚᱫᱚᱞᱚᱜ ᱠᱟᱱᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ (ᱯᱚᱪᱷᱤᱢ ᱵᱟᱝᱞᱟ) ᱟᱨ ᱫᱩᱵᱽᱨᱟᱡᱽᱯᱩᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱵᱮᱛᱟᱭ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱯᱟᱨᱚᱢᱚᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱕ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱫᱮᱭᱱᱦᱟᱴ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱜᱚᱰᱤᱭᱟᱨᱟ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜᱼᱟ ᱟᱨ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱐ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱐,᱐᱑᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱛᱟᱱᱟᱞᱟ ᱟᱥᱲᱟ ᱨᱮ ᱓᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱗,᱔᱐᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱔,᱖᱑᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱖᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱯᱮᱭᱟ ᱟᱹᱛᱩ ᱨᱮ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱪᱚᱸᱫᱽᱨᱚᱯᱩᱨ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱪᱚᱸᱫᱽᱨᱚᱯᱩᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱮᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱒᱘ ᱵᱮᱰ ᱟᱨ ᱖ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱨᱤᱠᱷᱚᱸᱰᱟ ᱨᱮ ᱥᱨᱤᱠᱷᱚᱸᱰᱟ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ (᱑᱕ ᱵᱮᱰ ᱟᱜ) ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱠᱟᱴᱣᱟ ᱨᱮ ᱒᱕᱐ ᱵᱮᱰ ᱟᱜ ᱠᱟᱴᱣᱟ ᱥᱟᱵᱽᱰᱤᱵᱤᱡᱚᱱ ᱟᱥᱯᱟᱛᱟᱞ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱷᱚᱱ ᱵᱟᱦᱨᱮ ᱨᱮ ᱢᱮᱱᱟᱜᱼᱟ ᱾ ᱪᱚᱸᱫᱽᱨᱚᱯᱩᱨ (᱑᱐ ᱵᱮᱰ ᱟᱜ), ᱠᱮᱭᱛᱷᱚᱱ (᱖ ᱵᱮᱰ ᱟᱜ) ᱟᱨ ᱥᱩᱫᱽᱯᱩᱨ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱮᱭᱟᱭ ᱢᱟᱨᱪ
ᱮᱭᱟᱭ ᱢᱟᱨᱪ ᱑᱙᱗᱑ ᱥᱮᱨᱢᱟ ᱗ ᱢᱟᱨᱪ ᱰᱷᱟᱠᱟ ᱨᱮᱱᱟᱜ ᱨᱚᱢᱱᱟ ᱨᱮ ᱢᱮᱱᱟᱜ ᱨᱮᱥᱠᱚᱮᱥ ᱢᱚᱭᱫᱟᱱ (ᱱᱤᱛᱚᱱᱟᱝ ᱥᱚᱦᱚᱨᱟᱳᱭᱟᱫᱤ ᱩᱫᱫᱟᱱ) ᱦᱩᱭᱟᱠᱟᱱ ᱥᱚᱵᱷᱟ ᱨᱮ ᱥᱮᱠᱷ ᱢᱩᱡᱤᱵᱩᱨ ᱨᱚᱦᱚᱢᱟᱱ-ᱟ ᱢᱤᱴᱴᱟᱝ ᱤᱛᱤᱦᱟᱥ ᱵᱷᱟᱥᱚᱱ᱾
ᱚᱱᱟ ᱚᱠᱛᱚ ᱨᱮ ᱩᱱᱤ ᱵᱤᱠᱟᱹᱞ ᱓ ᱴᱟᱲᱟᱝ ᱔᱕ ᱢᱤᱱᱤᱴ ᱨᱮ ᱮᱦᱚᱵᱽ ᱠᱟᱛᱮᱜ ᱵᱤᱠᱟᱹᱞ ᱓ ᱴᱟᱲᱟᱝ ᱓ ᱢᱤᱱᱤᱴ ᱨᱮᱭ ᱢᱩᱪᱟᱹᱛ ᱟᱠᱟᱫᱟ᱾ ᱚᱱᱟ ᱨᱚᱯᱚᱲ ᱫᱚ ᱑᱘ ᱢᱤᱱᱤᱴ ᱦᱩᱭᱟᱠᱟᱱᱟ᱾
ᱨᱚᱯᱚᱲ
ᱩᱱᱤ ᱫᱚ ᱚᱱᱟ ᱨᱚᱯᱚᱲ ᱨᱮ ᱫᱤᱥᱟᱹᱢ ᱞᱟᱹᱜᱤᱫᱽ ᱛᱮᱭ ᱨᱚᱯᱚᱲ ᱞᱮᱫᱟ᱾
অনুবাদ
জাপানের বাংলাদেশ দূতাবাস ২০১৯ সালের জুন মাসে শেখ মুজিবুর রহমানের সাতই মার্চের ভাষণটি জাপানি ভাষায় অনুবাদ করেছে। পূর্বে ভাষণটি ইংরেজি ভাষায় অনূদিত হলেও বিদেশি ভাষা হিসেবে জাপানি ভাষায় প্রথম অনূদিত হয়।
ᱛᱩᱢᱟᱸᱞ ᱯᱩᱛᱷᱤ
স
ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ
ᱜᱤᱫᱽᱨᱟᱹ ᱟᱬᱜᱚ ᱛᱟᱭᱚᱢ ᱢᱟᱭᱟᱢ ᱞᱤᱸᱡᱤᱜ ᱫᱚ ᱤᱝᱞᱤᱥ ᱯᱟᱹᱨᱥᱤ ᱛᱮ ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ (Postpartum bleeding) ᱟᱨᱵᱟᱝ ᱯᱚᱥᱴ ᱯᱟᱨᱴᱚᱢ ᱦᱚᱢᱨᱮᱡᱽ ( postpartum hemorrhage) ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱠᱷᱟᱴᱚ ᱛᱮ ᱯᱤᱹᱯᱤᱹᱮᱪᱹ (PPH) ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱜᱤᱫᱽᱨᱟᱹ ᱡᱟᱱᱟᱢ ᱮᱱ ᱛᱟᱭᱚᱢ ᱒᱔ ᱴᱟᱬᱟᱝ (hour) ᱵᱷᱤᱛᱤᱨ ᱨᱮ ᱡᱩᱫᱤ ᱕᱐᱐ ᱢᱤᱞᱤ ᱠᱷᱚᱱ ᱰᱮᱦᱮᱨ ᱟᱨᱵᱟᱝ ᱑᱐᱐᱐ ᱢᱤᱞᱤ ᱢᱟᱭᱟᱢ ᱠᱤᱸᱡᱤ ᱞᱮᱱ ᱠᱷᱟᱱ ᱱᱚᱶᱟ ᱫᱚ ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ ᱠᱚ ᱧᱩᱛᱩᱢᱟᱜ ᱠᱟᱱᱟ ᱾ ᱟᱨ ᱛᱤᱢᱤᱱ ᱜᱟᱱ ᱦᱚᱲ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱨᱩᱜᱤ ᱭᱟᱜ ᱠᱚᱢ ᱢᱟᱭᱟᱢ ᱟᱨ ᱪᱤᱱᱦᱟᱹ ᱛᱟᱦᱮᱸᱱ ᱞᱟᱹᱠᱛᱤ ᱾ ᱾ ᱱᱚᱶᱟ ᱨᱮᱱᱟᱜ ᱪᱤᱱᱷᱟᱹ ᱵᱟᱝᱢᱟ ᱪᱤᱱᱦᱟᱹᱣ ᱫᱚ ᱠᱚᱲᱟᱢ ᱵᱟᱹᱲᱫᱤ ᱫᱷᱩᱠ ᱫᱷᱩᱠᱚᱜ (ᱴᱟᱠᱤᱠᱟᱨᱰᱤᱭᱟ), ᱛᱤᱸᱜᱩ ᱞᱮᱱᱠᱷᱟᱱ ᱵᱷᱤᱱᱫᱹᱲᱚᱜ ᱞᱮᱠᱟᱢ ᱵᱩᱡᱷᱟᱣ ᱟᱨ ᱥᱟᱦᱮᱫ ᱦᱚᱨᱚᱵᱚᱨᱚᱜ ᱮᱢᱟᱱ ᱠᱚ ᱾ ᱟᱹᱰᱤ ᱰᱮᱦᱮᱴ ᱢᱟᱭᱟᱢ ᱞᱤᱸᱡᱤ ᱞᱮᱱ ᱠᱷᱟᱱ ᱨᱩᱜᱤ ᱨᱮᱭᱟᱲ ᱮ ᱵᱩᱡᱷᱟᱹᱣᱟ, ᱢᱟᱭᱟᱢ ᱯᱨᱮᱥᱚᱨ (blood pressure) ᱠᱚᱢᱚᱜᱼᱟ ᱟᱨ ᱡᱷᱤᱢ ᱡᱷᱤᱢ ᱵᱩᱡᱷᱟᱹᱣ ᱠᱟᱛᱮ ᱚᱪᱮᱛ ᱚᱜᱼᱟᱭ ᱾ ᱱᱚᱶᱟ ᱟᱡᱟᱨ ᱫᱚ ᱜᱤᱫᱽᱨᱟᱹ ᱟᱭᱚ ᱠᱟᱛᱮ ᱖ ᱦᱟᱯᱛᱟ ᱵᱷᱤᱛᱤᱨ ᱨᱮ ᱦᱩᱭ ᱫᱟᱲᱮᱭᱟᱜᱼᱟ ᱾
ᱚᱡᱮ
ᱱᱚᱝᱠᱟ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱚᱡᱮ ᱫᱚ ᱦᱩᱭᱩᱜ ᱠᱟᱱᱟ, ᱜᱤᱫᱽᱨᱟᱹ ᱟᱬᱜᱚᱭᱮᱱ ᱛᱟᱭᱚᱢ ᱡᱟᱱᱟᱢᱚᱜ ᱫᱩᱣᱟᱹᱨ ᱵᱮᱥ ᱞᱮᱠᱟ ᱵᱟᱝ ᱵᱤᱲᱟᱹᱣ ᱨᱩᱣᱟᱹᱲᱚᱜ ( uterine atony), ᱵᱟᱦᱟ (placenta) ᱵᱟᱝ ᱚᱰᱚᱠ ᱪᱟᱵᱟᱜ, ᱜᱩᱨᱵᱷᱤᱱ ᱛᱷᱟᱹᱭᱞᱟᱹᱜ ᱚᱲᱮᱡᱚᱜ ᱟᱨ ᱢᱟᱭᱟᱢ ᱵᱟᱝ ᱛᱚᱞᱚᱜ ᱮᱢᱟᱱᱟᱜ ᱠᱟᱨᱚᱱ ᱛᱮ ᱢᱟᱭᱟᱢ ᱞᱤᱸᱡᱜᱼᱟ ᱾ ᱵᱟᱹᱲᱛᱤ ᱠᱟᱛᱮ ᱟᱱᱤᱢᱤᱭᱟ, ᱮᱥᱤᱭᱟ ᱨᱤᱱ ᱦᱚᱲ, ᱟᱹᱰᱤᱜᱟᱱ ᱜᱤᱫᱽᱨᱟᱹ ᱡᱟᱱᱟᱢ, ᱢᱚᱴᱟ ᱦᱚᱲᱢᱚ ᱟᱨ ᱔᱐ ᱵᱚᱪᱷᱚᱨ ᱵᱚᱭᱚᱥ ᱛᱟᱭᱚᱢ ᱜᱤᱫᱽᱨᱟᱹ ᱡᱟᱱᱟᱢ ᱮᱢᱟᱱ ᱠᱚ ᱠᱷᱟᱱ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱮᱴᱠᱮᱴᱚᱬᱮ ᱥᱟᱢᱟᱝᱚᱜᱼᱟ ᱾ ᱥᱤᱡᱚᱨᱤᱭᱟᱱ ᱚᱯᱨᱮᱥᱚᱱ ᱛᱟᱭᱚᱢ, ᱞᱮᱵᱚᱨ ᱞᱟᱹᱜᱤᱫ ᱨᱟᱱ ᱠᱚ ᱮᱢ ᱠᱟᱭ ᱠᱷᱟᱱ ᱟᱨ ᱮᱯᱤᱥᱤᱭᱚᱴᱚᱢᱤ ᱚᱯᱨᱮᱥᱚᱱ ᱦᱩᱭ ᱟᱠᱟᱱ ᱠᱷᱟᱱ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱦᱤᱫᱤᱡ ᱛᱟᱦᱮᱸᱱᱟ ᱾
ᱫᱤᱥᱚᱢ ᱨᱮ ᱦᱟᱱᱟᱥ
ᱞᱟᱦᱟᱱᱛᱤ ᱫᱤᱥᱚᱢ ᱠᱚᱨᱮ ᱫᱚ ᱑ᱹ᱒% ᱜᱟᱱ ᱜᱤᱫᱽᱨᱟᱹ ᱟᱬᱜᱚ ᱠᱟᱛᱮ ᱯᱤᱹᱯᱤᱹᱮᱪ ᱧᱟᱢᱮᱫ ᱠᱚᱣᱟ ᱟᱨ ᱚᱱᱟ ᱢᱩᱸᱫᱽ ᱠᱷᱚᱱ ᱓% ᱮᱸᱜᱟᱛ ᱫᱚ ᱠᱚ ᱜᱩᱡᱩᱜ ᱠᱟᱱᱟ ᱾ ᱱᱚᱣᱟ ᱛᱮ ᱚᱛᱮᱛ ᱨᱮ ᱥᱮᱨᱢᱟᱠᱮ ᱔᱔,᱐᱐᱐ ᱠᱷᱚᱱ ᱘᱖,᱐᱐᱐ ᱜᱟᱱ ᱦᱚᱲ ᱠᱚ ᱜᱩᱡᱩᱜ ᱠᱟᱱᱟ ᱱᱚᱝᱠᱟ ᱯᱮᱨᱮᱡ ᱦᱚᱲᱢᱚ ᱛᱟᱭᱚᱢ ᱾ ᱜᱤᱫᱽᱨᱟᱹ ᱟᱬᱜᱚᱭᱮᱱ ᱛᱟᱭᱚᱢ ᱢᱟᱭᱟᱢ ᱞᱤᱸᱡᱤᱜ ᱠᱷᱟᱹᱛᱤᱨ ᱟᱢᱮᱨᱤᱠᱟ ᱨᱮ ᱥᱩᱨᱥᱩᱯᱩᱨ ᱑᱐᱐,᱐᱐᱐ ᱠᱷᱚᱱ ᱐ᱹ᱔% ᱮᱸᱜᱟᱛ ᱠᱚ ᱩᱡᱩᱜ ᱠᱟᱱᱟ, ᱟᱯᱷᱨᱤᱠᱟ ᱨᱮ ᱑᱐᱐,᱐᱐᱐ ᱮᱜᱟᱛ ᱠᱷᱚᱱ ᱑᱕᱐ ᱜᱚᱴᱟᱝ ᱫᱚ ᱱᱚᱝᱠᱟᱱ ᱦᱟᱱᱟᱥ ᱛᱮ ᱠᱚ ᱜᱩᱡᱩᱜ ᱠᱟᱱᱟ ᱾ ᱟᱢᱮᱨᱤᱠᱟ ᱨᱮ ᱑᱘᱐᱐ ᱥᱟᱭᱥᱟᱹᱦᱤᱛ ᱛᱮ ᱫᱚ ᱟᱹᱰᱤ ᱜᱟᱱ ᱜᱮ ᱠᱚᱢ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱤᱠᱪᱷᱟᱹ ᱥᱟᱬᱮᱥ ᱛᱷᱚᱠ:ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱙
ᱢᱩᱞᱩᱜᱩ ᱦᱚᱱᱚᱛ
ᱪᱟᱪᱞᱟᱣ
ᱢᱩᱞᱩ ᱢᱮᱡᱚᱨ (Major) ᱫᱚ ᱒᱐᱑᱑ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱫᱚᱥᱟᱨ ᱜᱨᱮᱰ ᱢᱩᱱᱤᱥᱤᱯᱟᱞᱤᱴᱤ (second grade municipality) ᱞᱮᱠᱟᱛᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ ᱾ ᱱᱚᱶᱟ ᱮᱞᱟᱠᱟ ᱫᱚ ᱔᱔ᱹ᱙᱙ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾
ᱦᱚᱭᱦᱤᱥᱤᱫ
ᱢᱩᱞᱩᱜᱩ ᱨᱮ ᱫᱚ ᱥᱮᱢᱤ-ᱴᱨᱚᱯᱤᱠᱟᱞ ᱦᱚᱭ ᱦᱤᱥᱤᱫ ᱛᱟᱦᱮᱸᱱ ᱠᱟᱱᱟ, ᱚᱱᱟᱛᱮ ᱚᱸᱰᱮ ᱛᱟᱦᱮᱸᱱ ᱟᱹᱰᱤ ᱢᱚᱡᱽ ᱟᱹᱭᱠᱟᱹᱣ ᱟ ᱾ ᱥᱤᱛᱚᱝ ᱨᱤᱛᱩ ᱨᱮ ᱫᱚ ᱞᱚᱞᱚᱥᱚᱝ (temperature) ᱔᱘ °C ᱥᱮᱴᱮᱨᱚᱜᱼᱟ ᱾ ᱨᱟᱵᱟᱝ ᱨᱤᱛᱩ ᱨᱮ ᱫᱚ ᱞᱚᱞᱚᱥᱚᱝ ᱑᱒ °C ᱠᱷᱚᱱ ᱒᱗ °C ᱢᱩᱸᱫᱽ ᱨᱮ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱟᱹᱰᱤ ᱱᱟᱯᱟᱭ ᱟᱹᱭᱠᱟᱣ ᱟ ᱾ ᱢᱩᱞᱩᱜ ᱨᱮ ᱮᱛᱚᱢ-ᱥᱟᱢᱟᱝ ᱟᱨ ᱠᱚᱧᱮ-ᱯᱟᱪᱮ ᱢᱚᱱᱥᱩᱱ (monsoon) ᱛᱟᱹᱠᱤᱡᱚᱜᱼᱟ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱟᱨ ᱚᱠᱴᱚᱵᱚᱨ ᱠᱷᱚᱱ ᱱᱚᱵᱷᱮᱢᱵᱚᱨ ᱪᱟᱸᱫᱚ ᱨᱮ ᱾
ᱢᱤᱰᱤᱭᱟ
ᱢᱩᱞᱩᱜᱩ ᱨᱮ ᱪᱷᱟᱯᱟ ᱢᱤᱰᱤᱭᱟ ᱟᱨ ᱨᱟᱹᱥᱠᱟᱹᱨᱚᱢᱚᱡᱽ (entertainment) ᱢᱤᱰᱤᱭᱟ ᱦᱚᱸ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱢᱩᱞᱩᱜᱩ ᱠᱟᱵᱩᱞ ᱧᱩᱛᱩᱢᱟᱱ ᱢᱤᱫ ᱴᱚᱴᱷᱟ ᱩᱪᱷᱞᱟᱹᱣ (broadcasting) ᱴᱤᱵᱷᱤ (TV) ᱪᱮᱱᱮᱞ (channel) ᱦᱚᱸ ᱢᱮᱱᱟᱜᱼᱟ ᱾
ᱪᱷᱟᱯᱟ ᱢᱤᱰᱤᱭᱟ
ᱪᱷᱟᱯᱟ ᱢᱤᱰᱤᱭᱟ ᱞᱮᱠᱟᱛᱮ ᱱᱚᱢᱚᱥᱛᱮ ᱛᱮᱞᱮᱝᱜᱟᱱᱟ, ᱥᱟᱠᱥᱤ, ᱤᱭᱮᱱᱟᱰᱩ (Eenadu), ᱟᱱᱰᱷᱨᱚ ᱡᱭᱚᱛᱤ, ᱯᱨᱚᱡᱟᱥᱚᱠᱛᱤ, ᱟᱱᱫᱷᱨᱚ ᱵᱷᱩᱢᱤ, ᱫᱚ ᱦᱤᱱᱫᱩ (The Hindu) ᱟᱨ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ (Times Of India) ᱞᱮᱠᱟᱱ ᱠᱷᱚᱵᱚᱨ ᱠᱟᱜᱚᱡᱽ ᱠᱚ ᱧᱟᱢᱚᱜ ᱠᱟᱱᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱔᱖,᱘᱕᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱒᱓,᱗᱑᱖ (᱔᱘ᱹ᱓%) ᱠᱚᱲᱟ ᱟᱨ ᱒᱒,᱑᱓᱕ (᱕᱑ᱹ᱖%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱠᱩᱲᱤ ᱟᱨ ᱠᱚᱲᱟ ᱡᱟᱺᱱᱤ (ratio) ᱫᱚ ᱑᱐᱖᱘:᱑᱐᱐᱐ ᱟᱨ ᱥᱮᱪᱮᱫᱮ ᱫᱚᱨ ᱫᱚ ᱗᱙ᱹ᱑᱗% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱢᱩᱞᱩᱜᱩ ᱦᱚᱱᱚᱛ
ᱴᱚᱠᱭᱚ
ᱴᱚᱠᱭᱚ (ᱡᱟᱯᱟᱱᱤᱡᱽ ᱯᱟᱹᱨᱥᱤ:東京, ᱨᱟᱹᱲ:tōkyō) ᱫᱚ ᱡᱟᱯᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱦᱚᱲ ᱠᱚ ᱵᱟᱥᱟᱜ ᱠᱟᱱ ᱛᱮᱭᱟᱜ ᱢᱟᱦᱟᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱫᱚ ᱡᱟᱯᱟᱱ ᱨᱤᱱᱤᱡ ᱥᱚᱨᱠᱟᱨ ᱟᱨ ᱥᱚᱢᱨᱟᱴ ᱠᱤᱱ ᱛᱟᱦᱮᱸᱱᱟ ᱾
ᱥᱤᱨᱡᱚᱱ
ᱴᱚᱠᱭᱚ ᱫᱚ ᱯᱟᱹᱦᱤᱞ ᱮᱰᱚ ᱧᱩᱛᱩᱢ ᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱜᱟᱰᱟ ᱵᱚᱦᱚᱜ" ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱑᱘᱖᱘ ᱥᱟᱞᱮ ᱨᱮ ᱡᱚᱠᱷᱚᱱ  ᱱᱚᱣᱟ ᱫᱚ ᱢᱮᱡᱤ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱵᱮᱨᱮᱫ ᱮᱱᱟ, ᱩᱱ ᱚᱠᱛᱚ ᱨᱮ ᱫᱚ "ᱴᱚᱠᱮᱭ" ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱪᱟᱭᱱᱤᱡᱽ ᱯᱟᱹᱨᱥᱤ ᱛᱮ "ᱴᱚᱠᱭᱚ" ᱢᱮᱱᱛᱮ ᱠᱚ ᱢᱮᱱᱛᱮ ᱠᱚ ᱨᱟᱹᱲ ᱮᱫ ᱛᱟᱦᱮᱸᱫ ᱾ ᱛᱤᱢᱤᱱ ᱜᱟᱱ ᱤᱝᱞᱤᱥ ᱵᱮᱣᱨᱟ ᱥᱟᱠᱟᱢ ᱨᱮ ᱱᱚᱣᱟ ᱨᱮᱱᱟᱜ ᱨᱟᱹᱲ ᱴᱚᱠᱮᱭ ᱢᱮᱱᱛᱮ ᱜᱮ ᱠᱚ ᱚᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱤᱛᱚᱜ ᱫᱚ ᱚᱱᱟ ᱟᱹᱲᱟᱹ ᱟᱨ ᱵᱟᱝ ᱪᱚᱞᱚᱛ ᱚᱜ ᱠᱟᱱᱟ ᱾ ᱥᱟᱴᱚ ᱱᱩᱵᱩᱦᱤᱨᱚᱭ ᱚᱞ ᱟᱠᱟᱫ ᱠᱩᱱᱰᱩ ᱦᱤᱥᱠᱩ(ᱡᱩᱢᱤᱫᱚᱜ ᱨᱮᱱᱟᱜ ᱩᱠᱩ ᱯᱚᱨᱛᱚᱱ) ᱯᱚᱛᱚᱵ ᱨᱮ ᱚᱞ ᱞᱮᱫ ᱛᱟᱦᱮᱸᱫ, ᱪᱤ ᱑᱘᱑᱓ ᱥᱟᱞᱮ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱴᱚᱠᱭᱚ ᱫᱚᱦᱚᱭ ᱞᱟᱹᱜᱤᱫ ᱫᱟᱣ ᱧᱟᱢᱞᱮᱱᱟ ᱾
ᱴᱟᱹᱯᱩ
ᱴᱚᱠᱭᱚ ᱟᱰᱮ ᱯᱟᱥᱮ ᱠᱚᱨᱮ ᱟᱹᱰᱤ ᱟᱭᱢᱟ ᱴᱟᱹᱯᱩ ᱢᱮᱱᱟᱜ ᱟᱠᱟᱫᱟ, ᱚᱠᱟ ᱫᱚ ᱴᱚᱠᱭᱚ ᱛᱟᱞᱢᱟ ᱠᱷᱚᱱ ᱑,᱘᱘᱕ ᱠᱤᱞᱚ ᱢᱤᱴᱟᱨ (᱑,᱑᱕᱐ ᱢᱟᱭᱤᱞ) ᱴᱚᱴᱷᱟ ᱛᱮ ᱯᱟᱥᱱᱟᱣ ᱟᱠᱟᱱ|
᱑᱙᱖᱙ ᱢᱟᱬᱟᱝ ᱠᱷᱚᱱ ᱮᱰᱚ ᱦᱟᱹᱵᱤᱡ
ᱴᱚᱠᱭᱚ ᱫᱚ ᱢᱩᱬ ᱠᱷᱚᱱ ᱢᱤᱫ ᱦᱩᱰᱤᱧ ᱠᱮᱶᱴᱟ ᱟᱹᱛᱩ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱮᱰᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱢᱟᱨᱮ "ᱢᱩᱥᱟᱥᱤ" ᱯᱤᱲ ᱨᱮᱱᱟᱜ ᱴᱷᱟᱶ ᱠᱟᱱ ᱛᱟᱦᱮᱸᱫ ᱾
ᱥᱮᱪᱮᱫ
ᱴᱚᱠᱭᱚ ᱨᱮ ᱟᱭᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱟᱨᱟᱝ ᱡᱮᱜᱮᱛ ᱵᱤᱫᱟᱹᱜᱟᱲ ᱟᱨ ᱵᱮᱯᱟᱨ ᱵᱤᱨᱫᱟᱹᱜᱟᱲ ᱠᱚ ᱢᱮᱱᱟᱜ-ᱟ ᱾ ᱟᱭᱢᱟ ᱡᱟᱯᱟᱱ ᱟᱨ ᱯᱚᱨᱛᱩᱜᱤᱡᱽ ᱵᱤᱨᱫᱟᱹᱜᱟᱲ ᱴᱚᱠᱭᱚ ᱨᱮ ᱢᱮᱱᱟᱜ-ᱟ ᱾ ᱴᱚᱠᱭᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱦᱤᱴᱚᱛᱚ ᱥᱩᱵᱷᱟᱥᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱴᱚᱠᱭᱚ ᱤᱱᱥᱴᱤᱪᱩᱴ ᱚᱯᱷ ᱴᱮᱠᱱᱚᱞᱚᱡᱤ, ᱣᱟᱥᱮᱰᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱴᱚᱠᱭᱚ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱮᱭᱩᱭᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱟᱭᱢᱟ ᱢᱟᱨᱟᱝ ᱢᱟᱨᱟᱝ ᱡᱮᱜᱮᱛ ᱵᱩᱨᱫᱟᱹᱜᱟᱲ ᱢᱮᱱᱟᱜ-ᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ -
ᱱᱚᱸᱰᱮ ᱛᱤᱢᱤᱱ ᱜᱟᱱ ᱵᱷᱟᱹᱜᱤ ᱧᱩᱛᱩᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱡᱟᱜᱟᱸ ᱠᱚᱨᱮ ᱟᱹᱰᱤ ᱱᱟᱯᱟᱭ ᱤᱝᱞᱤᱥ ᱟᱨ ᱡᱟᱯᱟᱱᱤᱡᱽ ᱯᱟᱹᱨᱥᱤ ᱠᱚ ᱪᱮᱪᱮᱫ-ᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ -:
ᱤᱴᱠᱷᱚᱨᱤ ᱵᱚᱱᱚᱛ
ᱤᱴᱠᱷᱚᱨᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱤᱴᱠᱷᱚᱨᱤ 24.29694°N, 85.155°W ᱨᱮ ᱢᱮᱱᱟᱜᱼᱟ ᱾
ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱪᱚᱣᱯᱟᱨᱚᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱢᱚᱭᱩᱨᱦᱚᱸᱰ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱳᱦᱚᱱᱟ ᱜᱟᱰᱟ ᱫᱚ ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱞᱟᱸᱜᱤᱱᱟ ᱾
ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱐.᱖᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱤᱴᱠᱷᱚᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱤᱴᱠᱷᱚᱨᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗᱔,᱙᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱓᱗,᱘᱖᱙ (᱕᱑%) ᱠᱚᱲᱟ ᱟᱨ ᱓᱗,᱐᱖᱐ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱓,᱕᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱗,᱘᱘᱒ (᱒᱒.᱓᱗%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱓᱘ (᱐.᱔᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱤᱴᱠᱷᱚᱨᱤ ᱨᱮ ᱜᱩᱴ ᱦᱚᱲ ᱮᱞ ᱫᱚ ᱗,᱑᱒᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱑,᱗᱗᱕ ᱜᱚᱴᱟᱝ (᱖᱒.᱙᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱔,᱒᱗᱖ (᱗᱘.᱔᱓%) ᱠᱚᱲᱟ ᱟᱨ ᱑᱗,᱔᱙᱙ (᱔᱗.᱒᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱓᱑.᱒᱐% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱔᱐ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱐᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱕᱙ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱯᱮᱭᱟ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱓᱑ ᱜᱚᱴᱟᱝ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱷᱚᱫᱽᱨᱚᱠᱟᱞᱤ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱗᱙ ᱥᱟᱞ ᱨᱮ ᱤᱴᱠᱷᱚᱨᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ
ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱓᱖ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱯᱟᱪᱮ ᱨᱮ ᱱᱟᱥᱤᱠ ᱦᱚᱱᱚᱛ, ᱠᱚᱧᱮ ᱨᱮ ᱡᱟᱞᱜᱟᱶ ᱦᱚᱱᱚᱛ, ᱥᱟᱢᱟᱝ ᱨᱮ ᱡᱟᱞᱱᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱚᱦᱢᱚᱫᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾ ᱚᱣᱨᱚᱝᱜᱟᱵᱟᱫᱽ ᱥᱚᱦᱚᱨ ᱨᱮ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱑᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱓᱗.᱕᱕% ᱫᱚ ᱥᱚᱦᱨᱤ ᱟᱨ ᱡᱚᱛᱚ ᱫᱮᱦᱟᱛ ᱠᱟᱱᱟ ᱾ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱟᱨᱟᱴᱷᱣᱟᱲᱟ ᱟᱜ ᱢᱤᱫ ᱢᱩᱬ ᱧᱮᱞᱡᱚᱝ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱩᱬ ᱞᱮᱠᱟᱛᱮ ᱜᱚᱫᱟᱵᱚᱨᱤ ᱜᱟᱰᱟ ᱫᱚ ᱵᱮᱥᱤᱱ ᱨᱮ ᱟᱨ ᱛᱟᱯᱛᱤ ᱜᱟᱰᱟ ᱫᱚ ᱵᱮᱥᱤᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱑᱙ ᱟᱨ ᱒᱐ ᱰᱤᱜᱽᱨᱤ ᱠᱚᱧᱮ ᱞᱟᱴᱤᱪᱩᱰ ᱟᱨ ᱗᱔ ᱟᱨ ᱗᱖ ᱰᱤᱜᱽᱨᱤ ᱥᱟᱢᱟᱝ ᱞᱚᱝᱜᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱑᱐,᱑᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱐.᱔% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱖᱙.᱖᱖% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ ᱠᱚ ᱨᱚᱲᱟ, ᱑᱔.᱕᱑% ᱫᱚ ᱩᱨᱫᱩ ᱠᱚ ᱨᱚᱲᱟ, ᱙.᱔᱙% ᱫᱚ ᱦᱤᱱᱫᱤ ᱠᱚ ᱨᱟᱲᱟ ᱟᱨ ᱒.᱕᱑% ᱫᱚ ᱞᱚᱢᱵᱟᱰᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾ ᱨᱚᱲ ᱟᱜ ᱮᱴᱟᱜ ᱯᱟᱹᱨᱥᱤ ᱠᱚᱫᱚ ᱚᱦᱤᱨᱟᱱᱤ, ᱵᱷᱤᱞᱤ ᱥᱚᱢᱟᱱ ᱢᱤᱫᱴᱟᱹᱝ ᱠᱟᱸᱫᱮᱥᱤ ᱯᱟᱹᱨᱥᱤ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱟᱢᱫᱟᱡᱽ ᱗᱘᱐,᱐᱐᱐ ᱨᱚᱲ ᱢᱮᱱᱟᱜᱼᱟ, ᱟᱨ ᱟᱸᱫᱷ, ᱢᱤᱫ ᱢᱟᱨᱟᱴᱷᱤᱼᱠᱚᱝᱠᱬᱤ ᱯᱟᱹᱨᱥᱤ ᱠᱟᱱᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱴᱷᱮᱱ ᱑᱐᱐,᱐᱐᱐ ᱦᱚᱲ ᱦᱚᱛᱮᱛᱮ ᱨᱚᱲ ᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱚᱣᱨᱚᱝᱜᱟᱵᱟᱫᱽ ᱠᱷᱚᱸᱰ ᱛᱷᱚᱠ:ᱢᱟᱨᱟᱴᱷᱣᱟᱰᱟ ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱜᱚᱡᱚᱯᱚᱛᱤ ᱡᱤᱞᱞᱟᱹ
ᱜᱚᱡᱚᱯᱚᱛᱤ ᱡᱤᱞᱞᱟ, ᱳᱰᱤᱥᱟ ᱨᱮᱭᱟᱜ ᱫᱩᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱯᱟᱨᱚᱲᱟᱠᱷᱮᱢᱩᱱᱰᱤ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟ. ᱵᱟᱡᱟᱨ ᱠᱟᱱᱟ ᱾ ᱢᱟᱦᱟᱨᱟᱡᱟ ᱠᱨᱩᱥᱱᱚ ᱪᱚᱸᱫᱽᱨᱚ ᱜᱚᱡᱚᱯᱚᱛᱤ ᱱᱟᱨᱟᱭᱚᱬᱚ ᱫᱮᱵᱚ (ᱤᱱᱟ.ᱱᱟᱝ ᱨᱤᱱᱤᱡ ᱨᱟᱡᱟ ᱟᱨ ᱳᱰᱤᱥᱟ ᱨᱤᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ) ᱧᱩᱛᱩᱢ ᱨᱮ ᱱᱚᱣᱟ ᱦᱚᱱᱚᱛ ᱫᱚ ᱪᱷᱟ.ᱴᱭᱟ.ᱨ ᱟᱠᱟᱱᱟ ᱾
ᱱᱟᱜᱟᱢ
᱒ ᱳᱠᱴᱚᱵᱚᱨ ᱑᱙᱙᱒ ᱦᱤᱞᱚᱜ ᱱᱚᱣᱟ ᱫᱚ ᱜᱚᱧᱡᱟᱢ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱢᱤᱫ ᱱᱟᱣᱟ ᱦᱚᱱᱚᱛ ᱨᱮᱭᱟᱜ ᱩᱯᱨᱩᱢ ᱮ ᱧᱟᱢ ᱠᱮᱫᱼᱟ ᱾ ᱑᱒ ᱟᱱᱟᱜ ᱥᱮᱧᱪᱚᱨᱤ ᱚᱠᱛᱚ ᱨᱮ ᱯᱟᱨᱚᱲᱟᱠᱷᱮᱢᱩᱱᱰᱤ ᱫᱚ ᱠᱷᱮᱢᱩᱱᱰᱤ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱟ.ᱴᱤᱧ ᱛᱟᱦᱮᱸ ᱠᱟᱱᱟ ᱾ ᱢᱩᱠᱩᱱᱫᱚ ᱫᱮᱵᱽ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱠᱷᱮᱢᱩᱱᱰᱤ ᱫᱚ ᱯᱮᱭᱟ ᱯᱚᱱᱚᱛ ᱨᱮ ᱦᱟ.ᱴᱤᱧ ᱛᱟᱦᱮᱸ ᱞᱮᱱᱟ, ᱢᱟᱨᱟᱝ ᱠᱷᱮᱢᱩᱱᱰᱤ, ᱦᱩᱵᱤᱧ ᱠᱷᱮᱢᱩᱱᱰᱤ ᱟᱨ ᱯᱟᱨᱚᱲᱟᱠᱷᱮᱢᱩᱱᱰᱤ ᱾ ᱯᱮ ᱦᱟ.ᱴᱤᱧ ᱨᱮ ᱦᱟ.ᱴᱤᱧ ᱮᱱ ᱛᱟᱭᱚᱢ ᱥᱩᱵᱷᱚᱞᱤᱝᱜᱚ ᱵᱷᱟᱱᱩ ᱫᱚ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱤᱱᱤᱡ ᱥᱟᱥᱚᱱᱤᱭᱟ.ᱭ ᱵᱮᱱᱟᱣ ᱞᱮᱱᱟ ᱾
ᱚᱛᱱᱚᱜ
ᱯᱟᱨᱚᱲᱟᱠᱷᱮᱢᱩᱱᱰᱤ ᱫᱚ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱠᱟᱱᱟ ᱟᱨ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱦᱚᱸ ᱠᱟᱱᱟ ᱾ ᱠᱟᱥᱤᱱᱚᱜᱚᱨ ᱫᱚ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱓,᱘᱕᱐ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾
ᱟ.ᱛᱩ ᱯᱚᱧᱪᱟᱛ
ᱡᱚᱛᱚ ᱛᱮ ᱑᱒᱙ ᱟ.ᱛᱩ ᱯᱚᱧᱪᱟᱛ ᱚᱱᱟ ᱠᱚ ᱵᱷᱤᱛᱨᱤ ᱠᱷᱚᱱ ᱺ
ᱠᱟ.ᱣᱰᱤᱼᱟ.ᱨᱤ
᱒᱐᱐᱖ ᱥᱟᱞᱮᱨᱮ ᱜᱚᱡᱚᱯᱚᱛᱤ ᱦᱚᱱᱚᱛ ᱫᱚ ᱫᱤᱥᱚᱢ ᱨᱮᱭᱟᱜ ᱒᱕᱐ ᱟᱱᱟᱜ ᱟ.ᱰᱤ ᱯᱟ.ᱪᱷᱞᱟ. ᱦᱚᱱᱚᱛ ᱢᱮᱱᱛᱮ ᱢᱤᱱᱤᱥᱴᱨᱤ ᱳᱯᱷ ᱯᱚᱧᱪᱟᱭᱚᱛ ᱨᱟᱡᱽ ᱮ ᱪᱷᱟ.ᱴᱭᱟ.ᱨ ᱟᱠᱟᱫᱼᱟ (ᱡᱚᱛᱚ ᱛᱮ ᱖᱔᱐ ᱠᱷᱚᱱ) ᱾ ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱑᱙ ᱟᱱᱟᱜ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱫᱚ "ᱵᱮᱠᱣᱟᱨᱰ ᱨᱮᱡᱤᱳᱱᱥ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ" (BRGF) ᱠᱷᱚᱱ ᱯᱷᱚᱸᱰ ᱮ ᱟᱛᱟᱝ ᱮᱫᱼᱟ ᱾
ᱢᱚᱦᱮᱱᱫᱨᱚᱜᱤᱨᱤ
ᱢᱚᱦᱮᱱᱫᱨᱚᱜᱤᱨᱤ ᱫᱚ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱮ ᱢᱮᱱᱟᱜᱼᱟ ᱾ ᱯᱚᱸᱰᱤᱛ ᱠᱚᱠᱚ ᱞᱟ.ᱭ ᱟᱫᱚ ᱱᱚᱣᱟ ᱫᱚ ᱚᱱᱠᱟᱱ ᱡᱟᱭᱜᱟ ᱠᱟᱱᱟ ᱡᱟᱦᱟᱸ ᱨᱮ ᱯᱚᱨᱥᱩᱨᱟᱢ ᱟ.ᱰᱤ ᱵᱟ.ᱲᱛᱤ ᱚᱠᱛᱚ ᱫᱷᱟ.ᱵᱤᱡ ᱮ ᱛᱟᱦᱮᱸ ᱠᱟᱱᱟ ᱟᱨ ᱮ ᱛᱩᱯᱤᱥᱟ ᱞᱮᱫᱼᱟ ᱾ ᱚᱸᱰᱮ ᱯᱟᱱᱰᱚᱵᱽ ᱠᱚ ᱦᱚᱛᱮᱛᱮ ᱢᱩᱫᱽᱨᱤ ᱵᱮᱱᱟᱣ ᱟᱠᱟᱱᱟ ᱢᱮᱱᱛᱮ ᱦᱚᱸ ᱧᱮᱞᱚᱜᱼᱟ ᱾ ᱚᱸᱰᱮᱱᱟᱜ ᱢᱟᱨᱟᱝ ᱯᱟᱨᱟᱵᱽ ᱫᱚ ᱦᱩᱭᱩᱜ ᱠᱟᱱᱟ ᱥᱤᱵᱽᱨᱟᱛᱨᱤ, ᱡᱟᱦᱟᱸ ᱨᱮᱫᱚ ᱥᱤᱵᱽ ᱠᱚ ᱵᱚᱸᱜᱟ ᱟᱭᱟ ᱡᱟᱦᱟᱸᱭ ᱫᱚ ᱯᱚᱨᱥᱩᱨᱟᱢ ᱤᱡ ᱜᱩᱨᱩ ᱠᱟᱱᱟᱭ ᱾
ᱟᱞᱤᱨᱟᱡᱽᱯᱩᱨ
ᱟᱞᱤᱨᱟᱡᱽᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱟᱞᱤᱨᱟᱡᱽᱯᱩᱨ ᱦᱚᱱᱚᱛ ᱨᱮ ᱟᱞᱤᱨᱟᱡᱽᱯᱩᱨ ᱛᱚᱦᱥᱤᱞ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱟᱹᱰᱤ ᱨᱮᱸᱜᱮᱡ ᱥᱚᱦᱚᱨ ᱧᱩᱛᱩᱢ ᱮᱢ ᱟᱠᱟᱱᱟ, ᱡᱟᱦᱟᱸ ᱗᱐% ᱠᱷᱚᱱ ᱥᱟᱸᱜᱮ ᱦᱚᱲ ᱮᱞ ᱫᱚ ᱨᱮᱸᱜᱮᱡ ᱨᱮ ᱢᱮᱱᱟᱜ ᱠᱚᱣᱟ ᱾
ᱛᱟᱞᱢᱟ ᱥᱤᱧᱚᱛ ᱨᱮ ᱵᱷᱚᱯᱟᱣᱚᱨ ᱮᱡᱮᱸᱥᱤ ᱞᱮᱠᱟᱛᱮ ᱟᱞᱤᱨᱟᱡᱽᱯᱩᱨ ᱯᱚᱱᱚᱛ ᱢᱟᱲᱟᱝ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱜᱩᱡᱽᱨᱟᱴ ᱟᱨ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱤᱢᱟᱹ ᱥᱩᱨ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱟᱞᱣᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱘᱓᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱠᱟᱹᱢᱤ ᱞᱮᱱᱟ ᱛᱟᱦᱮᱸᱫ ᱾ ᱟᱞᱤᱨᱟᱡᱽᱯᱩᱨ ᱨᱮ ᱵᱤᱠᱴᱚᱨᱤᱭᱟ ᱯᱚᱞ ᱑᱘᱙᱗ ᱥᱟᱞ ᱨᱮ ᱰᱟᱭᱢᱚᱸᱰ ᱡᱩᱵᱽᱞᱤ ᱢᱟᱱᱟᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾
ᱦᱚᱲ ᱮᱞ
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱞᱤᱨᱟᱡᱽᱯᱩᱨ ᱨᱤᱱ ᱦᱚᱲ ᱮᱞ ᱒᱕,᱑᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱑᱕% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱟᱞᱤᱨᱟᱡᱽᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱟᱞᱤᱨᱟᱡᱽᱯᱩᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱥᱟᱞ ᱑᱙᱔᱗ ᱨᱮ ᱥᱤᱧᱚᱛ ᱫᱚ ᱯᱷᱩᱨᱜᱟᱹᱞ ᱧᱟᱢ ᱠᱟᱛᱮ ᱛᱟᱭᱚᱢ ᱫᱚ, ᱟᱞᱤᱨᱟᱡᱽᱯᱩᱨ ᱯᱚᱱᱚᱛ ᱨᱤᱱ ᱥᱟᱥᱚᱱ ᱜᱷᱟᱨᱚᱸᱡᱽ ᱫᱚ ᱫᱤᱞᱞᱤ ᱠᱚ ᱦᱮᱡ ᱮᱱᱟ, ᱡᱟᱦᱟᱸ ᱟᱞᱤ ᱨᱟᱡᱽᱯᱩᱨ ᱨᱮᱱᱟᱜ ᱢᱩᱪᱟᱹᱫ ᱥᱟᱥᱚᱱ ᱥᱩᱨᱮᱸᱫᱽᱨᱚ ᱥᱤᱝ ᱫᱚ ᱛᱟᱭᱚᱢ ᱛᱮ ᱑᱙᱘᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱥᱯᱮᱱ ᱨᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱫᱩᱛ ᱞᱮᱠᱟᱛᱮ ᱠᱟᱹᱢᱤ ᱮᱱᱟ ᱾
ᱚᱛᱱᱚᱜ
ᱟᱞᱤᱨᱟᱡᱽᱯᱩᱨ ᱨᱮᱱᱟᱜ ᱴᱚᱯᱚᱜᱨᱟᱯᱷᱤ ᱨᱮ ᱢᱩᱬ ᱞᱮᱠᱟᱛᱮ ᱵᱩᱨᱩ ᱢᱮᱱᱟᱜᱼᱟ ᱾ ᱴᱚᱴᱷᱟᱨᱤ ᱞᱮᱠᱟᱛᱮ, ᱥᱟᱢᱟᱝ ᱟᱞᱤᱨᱟᱡᱽᱯᱩᱨ ᱛᱟᱞᱩᱠᱟ ᱫᱚ ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱡᱷᱟᱵᱩᱣᱟ ᱛᱟᱞᱩᱠᱟ ᱠᱷᱚᱱ ᱢᱟᱨᱟᱝ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜ ᱟᱞᱤᱨᱟᱡᱽᱯᱩᱨ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱨᱟᱡᱽᱣᱟᱲᱟ ᱠᱤᱞᱟ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱞᱤᱨᱟᱡᱽᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱷᱟᱵᱩᱣᱟ ᱛᱷᱚᱠ:States and territories established in 1437
ᱟᱣᱨᱟᱝᱜᱟ ᱵᱟᱫᱽ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱣᱨᱟᱝᱜᱟ ᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱗᱐᱑,᱒᱘᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱞᱤᱵᱟᱨᱤᱭᱟ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱗᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱣᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱖᱕ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱟᱣᱨᱟᱝᱜᱟ ᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱒᱗ᱹ᱓᱓% ᱾ ᱟᱣᱨᱟᱝᱜᱟ ᱵᱟᱫᱽ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱑᱗ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱐ᱹ᱔᱓% ᱾
ᱦᱟᱯᱟᱴᱤᱧ
ᱱᱚᱶᱟ ᱦᱚᱱᱚᱛ ᱫᱚ ᱟᱨᱮ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱟᱨᱮ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟᱼ ᱠᱚᱱᱱᱟᱲ, ᱥᱚᱩᱟᱟ ᱜᱟᱶ, ᱥᱤᱞᱞᱚᱰ, ᱯᱷᱩᱞᱢᱵᱟᱨᱤ, ᱟᱣᱨᱟᱝᱜᱟ ᱵᱟᱫᱽ, ᱠᱷᱩᱞᱫᱟ ᱵᱟᱫᱽ,ᱣᱮᱭᱡᱽ ᱯᱩᱨ, ᱜᱟᱝᱜᱟ ᱯᱩᱨ ᱟᱨ ᱯᱟᱭᱛᱷᱟᱱ।
ᱱᱚᱶᱟ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱟᱨᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜ ᱟᱠᱟᱫᱼᱟ, ᱚᱱᱟ ᱟᱨᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟᱼ ᱥᱤᱞᱞᱚᱰ, ᱠᱚᱱᱱᱟᱲ, ᱯᱷᱩᱞ;ᱢᱵᱟᱨᱤ, ᱟᱣᱨᱟᱝᱜᱟ ᱵᱟᱫᱽ ᱥᱮᱱᱴᱨᱟᱞ, ᱟᱣᱨᱟᱝᱜᱟ ᱵᱟᱫᱽ ᱯᱟᱪᱷᱮ, ᱟᱣᱨᱟᱝᱜᱟ ᱵᱟᱫᱽ ᱥᱟᱢᱟᱝ, ᱯᱟᱭᱛᱷᱟᱱ, ᱜᱟᱝᱜᱟ ᱯᱩᱨ ᱟᱨ ᱣᱮᱭᱡᱽ ᱯᱩᱨ । ᱟᱣᱨᱟᱝᱜᱟ ᱵᱟᱫᱽ ᱜᱮ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱮᱥᱠᱟᱨ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱟᱱᱟ ।
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱣᱨᱟᱝᱜᱟ ᱵᱟᱫᱽ ᱦᱚᱱᱚᱛ ᱨᱮ ᱖᱙ᱹ᱖᱖% ᱦᱤᱸᱥ ᱦᱚᱲ ᱫᱚ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱑᱔ᱹ᱕᱑% ᱦᱤᱸᱥ ᱦᱚᱲ ᱫᱚ ᱩᱨᱫᱷᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱑᱔ᱹ᱐᱕% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱠᱟᱱᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐ᱹ᱔᱒% ᱦᱤᱸᱥ ᱦᱚᱲ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱼᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ।
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱞᱚᱠᱷᱱᱚᱣ ᱠᱷᱚᱸᱰ
ᱞᱚᱠᱷᱱᱚᱣ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱚᱛᱱᱚᱜ ᱠᱟᱱᱟ ᱾ ᱞᱚᱠᱷᱱᱚᱣ ᱫᱚ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱷᱚᱸᱰ ᱨᱮᱫᱚ ᱞᱚᱠᱷᱱᱚᱣ, ᱦᱟᱭᱫᱚᱭ, ᱞᱚᱠᱷᱤᱢᱯᱩᱨ ᱠᱷᱮᱨᱤ, ᱨᱟᱭᱵᱟᱨᱮᱞᱤ, ᱥᱤᱛᱟᱹᱯᱩᱨ, ᱟᱨ ᱩᱱᱱᱚᱣ ᱥᱮᱞᱮᱫ ᱟᱠᱟᱱᱟ ᱾
ᱥᱤᱞᱵᱷᱟᱥᱟ
ᱥᱤᱞᱵᱷᱟᱥ ᱟᱨᱵᱟᱝ ᱥᱤᱞᱵᱷᱟᱥᱟ ᱫᱚ ᱟᱨᱚᱵᱽ ᱥᱟᱜᱚᱨ ᱥᱩᱨ ᱨᱮ ᱢᱮᱱᱟᱜ, ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ, ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱤᱸᱝᱨᱮᱡᱤᱭᱟᱹ ᱠᱚᱣᱟᱜ ᱚᱨᱥᱚᱝ ᱠᱷᱟᱹᱛᱤᱨ ᱥᱤᱞᱵᱷᱟᱥ ᱨᱮᱭᱟᱜ ᱩᱪᱨᱟᱹᱣ ᱫᱚ ᱜᱷᱟᱱᱮ ᱜᱮ ᱥᱤᱞᱵᱷᱟᱥᱟ ᱜᱚᱫ ᱠᱟᱜ ᱟᱠᱚ ᱟᱨ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱦᱚᱲ ᱱᱚᱣᱟ ᱫᱚ ᱱᱤᱛᱚᱜ ᱥᱤᱞᱵᱟᱥᱟ ᱟᱨᱵᱟᱝ ᱥᱤᱞᱵᱷᱟᱥᱟ ᱢᱮᱱᱛᱮ ᱠᱚ ᱦᱚᱦᱚᱭᱟ ᱾ ᱜᱩᱡᱽᱨᱟᱛᱤᱭᱟᱹ ᱦᱚᱲ ᱮᱞᱮᱞ ᱨᱮᱭᱟᱜ ᱚᱨᱥᱚᱝ ᱠᱷᱟᱹᱛᱤᱨ ᱜᱮ ᱱᱚᱣᱟ ᱫᱚ 'ᱥᱤᱞᱵᱷᱟᱥ' ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾